qundao/data-zh-poetry huggingface dataset:
通济桥
作者：杨奂
朝代：元
体裁：七言律诗

五丁凿石极坚顽，陌上行人得往还。月魄半轮沈水底，虹腰千尺驾云间。郑卿车渡心应愧，秦帝鞭驱血尚殷。为问长江深几许，雪风吹马下天山。
遇仙观
作者：杨奂
朝代：元
体裁：七言律诗

一饮甘河万事休，唤回胡蝶梦庄周。口传铅汞五篇诀，神驭云龙八极游。寰海玄风开羽客，遇仙清迹想毡裘。百年更有何人酌，人自无缘水自流。
酬昭君怨
作者：杨奂
朝代：元
体裁：五言绝句

玉貌辞金阙，貂裘拥绣鞍。将军休出战，塞上雪偏寒。
重阳观
作者：杨奂
朝代：元
体裁：七言律诗

终南佳处小壶天，教启全真自此仙。道纪宏开山色里，通明高耸日华边。南连地肺花浮水，西望经台竹满烟。最爱云窗无事客，寂然心月照重玄。
金谷行
作者：杨奂
朝代：元
体裁：古风

洛阳园池天下无，金谷近在西城隅。晋时花草不复见，野人犹解谈齐奴。齐奴豪奢谁比数，酒酣爱击珊瑚株。后堂春风满桃李，中有一枝名绿珠。千金买步障，百金买氍毹。时时吹笛替郎语，云窗雾户长欢娱。层阶欲下须人扶，岂料一日能捐躯。红飞玉碎顷刻里，空使行客悲踌躇。楼头小妇感恩死，君臣大义当何如。
长安感怀
作者：杨奂
朝代：元
体裁：七言律诗

此心只欲作东周，再到长安已白头。往事无凭空击楫，故人何处独登楼。月摇银海秦陵夜，露滴金茎汉殿秋。落日酒醒双泪眼，几时清渭向西流。
陶九嫂
作者：杨奂
朝代：元
体裁：古风

勿轻钗与笄，勿贱裙与襦。柘皋一女子，健胜百丈夫。家住庐州东，库藏饶金珠。天阴夜抹漆，暴客萌觊觎。胠箧不足较，父兄罹刳屠。女年十五六，以色竟见驱。捕捉星火急，亡命洞庭湖。既为陶家妇，九嫂从渠呼。寝息风浪中，四邻唯菰蒲。琴瑟未免合，积久产二雏。春秋祭享绝，对面佯悲吁。向来郎鬓黑，漂泊生白须。身后乏寸土，奈我子母孤。干戈又换世，幸在昔廛区。何当决归□，卒岁容相娱。闻语略不疑，意谓痴且愚。锐然□轻舟，携抱登长涂。青毡复旧物，水陆多膏腴。女儿拜夫前，灵贶焉可诬。儿初有秘祝，欲答神□扶。绐郎俟西祠，径往公府趋。画地诉首尾，曾不□锱铢。官长怒咆哮，俄顷就执俘。械杻满虮虱，□□临街衢。使女坐其旁，笑颊如施朱。自推二□□，□请加锧鈇。官曰产尔腹，颇亦怜呱呱。女□□□种，不可谓不辜。环观交感泣，猛烈今古无。□事鬼神畏，失机或斯须。甘露若训注，反遭□□图。政类窦桂娘，儿同心实殊。隐忍寂寞滨，岂甘盗贼污。白玉投青泥，至宝终莫渝。此雠若不雪，何以见鸟乌。一息传万口，南北通燕吴。夫愿女为妇，妇愿女为姑。绿林肝胆寒，低头羞穿窬。佳人固不幸，能还谁尔拘。何事原巨先，遂使轻侠徒。
陶君秀晋人尝为司竹监使因祖渊明尝游五柳庄为立五柳祠在县东西原方见有祠堂诗碑向禹城侯先生司竹时与扶风张明叙六曲李仲常凤翔董彦材从之学如白云楼海棠馆所谓胜游也兵后吾弟主之亦西州衣冠之幸感今慨昔不能不惘然也握手一笑知复何年敢先此以为质兼示鄠亭赵秀才
作者：杨奂
朝代：元

家世江头令，风流竹里仙。海棠烘晓霁，野笋淡春烟。尊俎违今日，弦歌记昔年。挂冠吾有意，送老白云边。违别亦已久，萧萧双鬓丝。自怜多病后，不似早年时。暮雨千山道，春风五柳祠。剩留溪上竹，到处刻新诗。不见长杨馆，人家只翠微。溪流环监署，林影入宫闱。花鸭夜方静，竹䶉秋更肥。青仙无处问，老泪日沾衣。老病乡心重，艰危世契疏。少年知自立，近日定何如。渭上千丛玉，陂头半尺鲈。往来元不恶，容我坐篮舆。
陶君秀晋人尝为司竹监使因祖渊明尝游五柳庄为立五柳祠在县东西原方见有祠堂诗碑向禹城侯先生司竹时与扶风张明叙六曲李仲常凤翔董彦材从之学如白云楼海棠馆所谓胜游也兵后吾弟主之亦西州衣冠之幸感今慨昔不能不惘然也握手一笑知复何年敢先此以为质兼示鄠亭赵秀才·其一
作者：杨奂
朝代：元
体裁：五言律诗

家世江头令，风流竹里仙。海棠烘晓霁，野笋淡春烟。尊俎违今日，弦歌记昔年。挂冠吾有意，送老白云边。
陶君秀晋人尝为司竹监使因祖渊明尝游五柳庄为立五柳祠在县东西原方见有祠堂诗碑向禹城侯先生司竹时与扶风张明叙六曲李仲常凤翔董彦材从之学如白云楼海棠馆所谓胜游也兵后吾弟主之亦西州衣冠之幸感今慨昔不能不惘然也握手一笑知复何年敢先此以为质兼示鄠亭赵秀才·其三
作者：杨奂
朝代：元
体裁：五言律诗

不见长杨馆，人家只翠微。溪流环监署，林影入宫闱。花鸭夜方静，竹䶉秋更肥。青仙无处问，老泪日沾衣。
陶君秀晋人尝为司竹监使因祖渊明尝游五柳庄为立五柳祠在县东西原方见有祠堂诗碑向禹城侯先生司竹时与扶风张明叙六曲李仲常凤翔董彦材从之学如白云楼海棠馆所谓胜游也兵后吾弟主之亦西州衣冠之幸感今慨昔不能不惘然也握手一笑知复何年敢先此以为质兼示鄠亭赵秀才·其二
作者：杨奂
朝代：元
体裁：五言律诗

违别亦已久，萧萧双鬓丝。自怜多病后，不似早年时。暮雨千山道，春风五柳祠。剩留溪上竹，到处刻新诗。
陶君秀晋人尝为司竹监使因祖渊明尝游五柳庄为立五柳祠在县东西原方见有祠堂诗碑向禹城侯先生司竹时与扶风张明叙六曲李仲常凤翔董彦材从之学如白云楼海棠馆所谓胜游也兵后吾弟主之亦西州衣冠之幸感今慨昔不能不惘然也握手一笑知复何年敢先此以为质兼示鄠亭赵秀才·其四
作者：杨奂
朝代：元
体裁：五言律诗

老病乡心重，艰危世契疏。少年知自立，近日定何如。渭上千丛玉，陂头半尺鲈。往来元不恶，容我坐篮舆。
雨夜
作者：杨奂
朝代：元
体裁：五言律诗

关河隔千里，笔研寄馀生。老觉乡心重，閒知世念轻。微风摇竹影，细雨簌檐声。落魄缘何事，吾今不用名。
雨夜
作者：杨奂
朝代：元
体裁：五言律诗

窗秋风猎猎，檐夜雨频频。蛩韵愁于我，灯花笑向人。此身犹在洛，何日定归秦。不必黄粱熟，真惭白发新。
青峰寺哭灿然弟
作者：杨奂
朝代：元
体裁：五言律诗

长别惟生死，难忘是弟兄。但吾今到处，想汝昔曾行。乡社三年阻，兵戈一梦惊。青山风雨夜，此去更伤情。
题二贤祠
作者：杨奂
朝代：元
体裁：七言绝句

从经操懿狎孤儿，世事尤非扣马时。若道后人真可诳，空山焉有二贤祠。
题城南阴氏永思亭
作者：杨奂
朝代：元
体裁：五言律诗

结庐守丘垄，种柏长孙枝。不为城府屈，况求时世知。曾无綵衣梦，谁有角弓诗。薄宦归来晚，因君涕满颐。
题终南和甫提点筠溪
作者：杨奂
朝代：元
体裁：七言律诗

仙家静住西南溪，竹外须信无馀师。平生高节鬼亦畏，一点虚心人得知。林深自有天地在，岁暮不受风霜欺。何时借我半窗月？万里黄尘双鬓丝。
题赵继卿耕隐图
作者：杨奂
朝代：元
体裁：古风

惜君玉雪成老丑，知君近出太常后。求田问舍计差早，恐君不是扶犁手。长安冠盖闹于云，但说子真耕谷口。此心肯处万事了，直待钟鸣奈衰朽。溪山入眼画样新，雨翠烟岚浮户牖。松亭可琴水可舟，中有石田三百亩。剩锄乌豆种红秫，十分桑麻居八九。软浸豆屑饭晨犊，浓汤秫腴篘社酒。冷盆缫丝给公上，挑灯纺绩裹妾妇。索钱豪吏喜食肉，准备羹材养鸡狗。荆棘满野独漏网，太常遗泽亦已厚。军兴科徭古不免，为劝比邻死莫走。残年得饱实大幸，傍舍偎篱插花柳。君家平日无杂宾，我辈过门须一扣。若非代北少陵翁，定是周南紫阳叟。更阑朗咏除夜篇，聊与苍生洗尘垢。
饮山家
作者：杨奂
朝代：元
体裁：五言律诗

为爱春风好，乘时把一杯。百年双眼在，万事寸心灰。花向坐中落，客从云外来。诗成无纸笔，画地惜苍苔。
独不见
作者：杨子承
朝代：元

窈窕一佳人，铅华净如练。临风弄锦瑟，其音哀且怨。南邻去乘鸾，北里效飞燕。小院落花深，閒庭芳草遍。日暮掩朱扉，如何独不见。
车遥遥
作者：杨子承
朝代：元

车遥遥，若流水。前车去无踪，后车来不已。白日无閒人，黄尘没马耳。空投一寸胶，不到黄河底。
送别镏伯章归省时镏方悼亡故并致其意
作者：杨季子
朝代：元
体裁：古风

斗酒酌未尽，离人去匆匆。归心逐海月，飞绕香炉峰。峰前绿萝树，下有五亩宫。上堂寿尊亲，手把黄金钟。入室独无依，风吹罗慢空。虽有两小妾，颜色如花红。不敌伉俪情，虚为夭冶容。人生百年内，哀乐本无穷。自非旷士怀，宁免劳其中。心坚抱节义，行止慎其躬。赠言匪谐谑，勖尔保令终。
月夜
作者：杨学文
朝代：元
体裁：七言绝句

明蟾破雨欲流冰，一碧涵空万籁沈。和梦起来犹是蝶，满襟花气露痕深。
梅花
作者：杨学文
朝代：元
体裁：古风

朔风冻云低，雪意光林杪。北枝寒无声，南枝香独早。缥缈羽衣明，的皪椒房小。中有浩荡春，笑傲烟尘表。美人山店夜，玉光破寒晓。孤洁岂欲高，群芳自枯槁。悠悠岁寒心，不为东风老。乾坤万壑冰，一花已不少。
茂林
作者：杨宗瑞
朝代：元

野水舟横行人稀，溪云断续树参差。南来北去年年事，归鸟巢林只一枝。
听琴歌·其一
作者：杨寿
朝代：元
体裁：乐府曲辞

十八年少谁家女，绰约容仪衣楚楚。
听琴歌·其三
作者：杨寿
朝代：元
体裁：乐府曲辞

轻移莲步出重帏，玉纤閒理焦桐丝。
听琴歌·其二
作者：杨寿
朝代：元
体裁：乐府曲辞

秋波潋滟映春山，暂驻空刀裁白纻。
听琴歌·其五
作者：杨寿
朝代：元
体裁：乐府曲辞

一鼓天风生，再鼓山月明。苍龙夜啼老蛟泣，孤鸾别鹤不敢鸣。一弦宫，牛鸣古盎应黄钟。二弦商，梧桐叶落敲银床。三弦角，野猿暮啸岩花落。四弦徵，百啭黄鹂绿阴里。五弦羽，洞庭萧萧落寒雨。大宫小宫错杂弹，一堂鱼水情交欢。我闻此声重太息，历代圣贤能作述。杏坛千古有遗音，何须更听湘妃瑟。
听琴歌·其四
作者：杨寿
朝代：元
体裁：乐府曲辞

琳琅婺女不足数，前身疑是蔡文姬。
和西湖竹枝词
作者：杨庆源
朝代：元

小姑女儿住里湖，年来十八十三馀。自从湖口送郎去，马上金钱不受呼。湖中采菱菱刺长，芡头新剥掌中藏。掌中芡子眼中泪，化作鲛珠来遗郎。
和西湖竹枝词·其一
作者：杨庆源
朝代：元
体裁：词

小姑女儿住里湖，年来十八十三馀。自从湖口送郎去，马上金钱不受呼。
和西湖竹枝词·其二
作者：杨庆源
朝代：元
体裁：词

湖中采菱菱刺长，芡头新剥掌中藏。掌中芡子眼中泪，化作鲛珠来遗郎。
有怀玉山徵士
作者：杨庆源
朝代：元
体裁：七言律诗

近闻东观藏书室，乃在昆崙元圃台。群玉山头海月出，武陵溪上渔舟来。故人十载草堂别，仙家九月桃花开。太白时时吹铁笛，对酌花前鹦鹉杯。
西湖竹枝词·其一
作者：杨庆源
朝代：元
体裁：词

苏公堤上草离离，春尽王孙尚未归。风度珊瑚帘影直，一双紫燕近人飞。
西湖竹枝词·其二
作者：杨庆源
朝代：元
体裁：词

采菱儿女新样妆，瓜皮船小水中央。郎心只如菱刺短，妾情还比藕丝长。
七月十七日夜步息盍簪坊归二更矣
作者：杨弘道
朝代：元

白纻衫轻两袂风，市桥凉露滴梧桐。朱门不锁清秋月，弃与閒坊静曲中。
三奠子·远游
作者：杨弘道
朝代：元

叹五材并用，水德灵长。初泛滥，渐汪洋。转雷经滟滪，溅雪下瞿唐。才出险，吞汉沔，略沅湘。发源湔道，东过维扬。由有本，自无疆。远游还故国，待渡立斜阳。山烟紫，津树绿，客心伤。
上杨尚书
作者：杨弘道
朝代：元

科试荣身道甚夷，敝车羸马若为驰。圣俞仕宦由门荫，德裕讥评敢自欺。恶醉已能真止酒，固穷初不坐耽诗。谋生但有依农事，二顷良田未可期。
东坡石钟山记墨迹
作者：杨弘道
朝代：元

先生元丰后，笔法陵晋汉。摹拟遍天下，真伪纷相半。尝经石钟山，作记濡柔翰。流落百年间，水渍颇坏烂。从何得此本，装轴成珍玩。卷舒眼增明，百伪莫能乱。梦奠微言绝，笺注多乖叛。先生传家学，论著入条贯。新经出王氏，但付一笑粲。水经文简省，陋者亦欺谩。事在耳目外，未可以臆断。李渤姑无论，道元亦足叹。
东林
作者：杨弘道
朝代：元

翩翩伤弓鸟，日暮择所托。西林不可栖，东林光沃若。上无枭鸢巢，下无狐狸窟。一枝有馀安，风细蟾光薄。
东风
作者：杨弘道
朝代：元

阴消阳长否还通，消长循环默化中。天且不言春自好，群芳总已属东风。
中庭植梧竹一首
作者：杨弘道
朝代：元

中庭植梧竹，有意集鸾凰。孤鹤从东来，雪衣晒朝阳。主人惊且喜，拊掌呼获臧。俾投数粒粟，招鹤下阶傍。鹤虽不解语，其意或能详。我非鸾凤侣，竹梧何可当。亦非黄雀俦，数粒安可尝。戛然欲长鸣，恐遭弹射伤。左右梳修翎，翻身入云翔。
中都二首
作者：杨弘道
朝代：元

龙盘虎踞古幽州，甲子推移仅两周。佛寺尚为天下最，皇居尝记梦中游。清明谷雨香山道，脆管繁弦平乐楼。莫对遗民谈往事，恐渠流泪不能收。繁华消歇湛恩留，忍见珠宫作土丘。海日西沉燕市晚，塞鸿南度蓟门秋。恭光父子三纲绝，安史君臣百代雠。善恶相形褒贬在，世宗更比孝文优。
中都二首·其一
作者：杨弘道
朝代：元

龙盘虎踞古幽州，甲子推移仅两周。佛寺尚为天下最，皇居尝记梦中游。清明谷雨香山道，脆管繁弦平乐楼。莫对遗民谈往事，恐渠流泪不能收。
中都二首·其二
作者：杨弘道
朝代：元

繁华消歇湛恩留，忍见珠宫作土丘。海日西沉燕市晚，塞鸿南度蓟门秋。恭光父子三纲绝，安史君臣百代雠。善恶相形褒贬在，世宗更比孝文优。
临安杨文秀见惠柏油烟墨而号玉泉者以诗谢之
作者：杨弘道
朝代：元

鸾凤宿时香叶蕃，却因有用斸蟠根。蒸蒸膏润资然烛，馥馥烟清在覆盆。珍剂秘传江左法，若人疑是华阴孙。从来吾族多高义，故遣陈玄款荜门。
乐道
作者：杨弘道
朝代：元

白首来何暮，青衫宠若惊。浮荣能几日，高节冠平生。良史不虚美，真儒集大成。读书多乐事，六十眼犹明。
九日邠州公宴席上奉呈赵节使张相公
作者：杨弘道
朝代：元

尚父城东泾水南，秋香飘动府潭潭。羁怀却喜逢重九，此席应难得再三。缝掖缦胡宾毕集，台星列宿影相参。罚觥满酌申严令，要把黄花入鬓簪。
云岩
作者：杨弘道
朝代：元

新轩有奇石，既异人多闻。何时名云岩，小字镌八分。承以青铜槃，槃底藏清芬。云根浸新汲，岩窦俄氤氲。客来净扫地，侍香添宝薰。主人竟无誉，观者心自欣。物既得所主，在君即属君。细巨尽如此，不须强云云。寿王辩汉鼎，其说非虚文。云岩新轩石，香乃云岩云。
从邓帅游百花洲
作者：杨弘道
朝代：元

绛旆恐惊鸥鹭飞，绿杨阴外驻骖騑。平舆稳胜双鸾背，极目新张万锦机。棋局分曹消永昼，酒樽迟月蘸清漪。奉陪宴赏成新咏，佳兴无因到讽讥。
代茶榜
作者：杨弘道
朝代：元

东方有一士，来作木庵客。尝观贝叶书，奥义初未识。丛林蔚青青，秀出庭前柏。满瓯赵州雪，洒向岁寒质。师席有微嫌，授客远公笔。俾之赞一辞，眢井若为汲。低头谢不敏，亦颇习诗律。以诗代茶榜，自我作故实。
仲冬
作者：杨弘道
朝代：元

迎水地卑湿，仲冬连夜风。茅堂何以处，春在小炉红。
修武春日
作者：杨弘道
朝代：元

春事年年堕渺茫，今年蜂蝶亦深藏。已从漫与宽诗律，更觅无何入睡乡。病麦可能风底绿，枯云徒向日边黄。北郊秀色堪凝眺，尘坌连朝失太行。
倦绣图
作者：杨弘道
朝代：元

五绒未竟小花枝，欹坐无言若有思。风暖日长人自困，也应如我拨书时。
偶作
作者：杨弘道
朝代：元

碧草含秋意，黄云起暮容。归鸦昏且噪，去雁远无踪。杯酒因循醉，明人邂逅逢。身名犹碌碌，正望日疏慵。
偶题
作者：杨弘道
朝代：元

藏名匿迹黄尘中，日抱书案心冥濛。墙头花变两三色，又是一年看春风。巨木埋根数百年，蔚然苍翠上参天。不归宫阙充梁栋，也作龙舟济大川。海上云来遍地阴，波间漏日泻黄金。水车倦踏伤淫潦，无奈连天雨正深。
偶题·其一
作者：杨弘道
朝代：元

藏名匿迹黄尘中，日抱书案心冥濛。墙头花变两三色，又是一年看春风。
偶题·其三
作者：杨弘道
朝代：元

海上云来遍地阴，波间漏日泻黄金。水车倦踏伤淫潦，无奈连天雨正深。
偶题·其二
作者：杨弘道
朝代：元

巨木埋根数百年，蔚然苍翠上参天。不归宫阙充梁栋，也作龙舟济大川。
先畴
作者：杨弘道
朝代：元

二纪流离不自由，得归中路复淹留。今年再踏东秦地，昔日尝居南雍州。梦里青衫沾雨露，觉来华发望松楸。先畴乱后谁为主，何处躬耕待有秋。
六国朝
作者：杨弘道
朝代：元

繁花烟暖，落叶风高。岁月去如流，身渐老。叹三十年虚度，月堕鸡号。痛离散人何在，云沉雁杳。浮萍断梗，任风水、东泛西漂。万事总无成，忧患绕。虚名何益，薄宦徒劳。得预俊游中，观望好。谩能出惊人语，瑞锦秋涛。莫誇有如神句，鸣禽春草。干戈满地，甚处用、儒雅风骚。援笔赋归田，宜去早。
六月十四日济渎庙即事
作者：杨弘道
朝代：元

霖雨方能救旱田，廉纤不称立秋前。南风飒飒披苍竹，四海浮浮起白烟。云汉数章因尽废，神灵诸说定虚传。瓶罂一勺清源水，惭愧他家望有年。
兰
作者：杨弘道
朝代：元

叶披花结弱如摧，泽国茫茫正可哀。秀色亦知归菡萏，秾芳未必胜玫瑰。使君浩荡乘高兴，小畹殷勤欲自栽。著意幽香无觅处，暗中不觉袭人来。
兴平道院
作者：杨弘道
朝代：元

坳堂翠积草生平，时有中庭鸟雀行。日影满阶全不定，好风轻泛树头声。
再至凤翔普照寺
作者：杨弘道
朝代：元

清秋风露晓凄凄，气彻天高日易西。谁把玉簪收拾去，绿云犹傍曲栏低。
冬雨
作者：杨弘道
朝代：元

北风常飏六花飞，烟霭溟濛失所宜。炉火宵残闻佩响，帘毡晨揭看丝垂。正当江上梅开日，还似枝头子熟时。七十衰翁嗟未见，考祥何处有人知。
凌霄
作者：杨弘道
朝代：元

凌霄失高树，体弱无所依。幽禽辞其巢，万里将雏飞。故园霜雪繁，野水稻粱微。孤根幸不死，会有重芳菲。刷羽待高风，要趁花时归。
出京
作者：杨弘道
朝代：元

女弟数行伤别泪，翰林两首送行诗。辛勤徒步关西去，回首觚棱日出时。
击柝
作者：杨弘道
朝代：元

击柝者谁子，夜天星正繁。绛纱明燕寝，黄耳警豪门。雀鼠耗仓粟，豺狼踰塞垣。客窗求睡稳，嗟尔漫喧喧。
刘仓副家读其祖废齐文集
作者：杨弘道
朝代：元

西职閒曹六十春，挂冠归守冢前麟。试评八载齐皇帝，何似终身宋大臣。白霫衮章俄在殡，鹊山珠玉不成尘。百年事往陈编在，爱惜留传属后人。
刘节副内乡新居
作者：杨弘道
朝代：元

去职未云久，幽人时到门。剧谈臻性理，随意具盘飧。凿井城隅宅，买牛江上村。圣朝深眷遇，安得守田园。
别仲经
作者：杨弘道
朝代：元

相逢尝共被，东县与西州。无策不成事，有身空远游。如君勤问学，度日亦穷愁。濡沫能微湿，生涯善自谋。
别凤翔治中艾文仲
作者：杨弘道
朝代：元

细柳青丝袅，孤云白练轻。枝随金缕断，影趁绣衣行。日丽南山树，烟迷北斗城。精荧太白色，呜噎橐泉声。邃馆薰风细，长檠绛蜡明。广庭趋府史，虚席让书生。畴昔文为业，因缘笔代耕。识途随老马，调舌啭雏莺。小邑那堪处，微官有底荣。低头拾瓦砾，放手弃瑶琼。肺渴烦蒸煮，心疲剧绕萦。虎头非我相，鸡肋有人争。甑堕何劳顾，途穷辄怆情。一身常坎轲，半载废经营。积雨乾坤湿，高风物象清。纻麻难卒岁，山水杳归程。朔漠冲风黑，昆崙杀气横。启明编皂隶，斜照列公卿。怀德因施惠，酬恩亦竭诚。他时骢马过，终始服高名。
别杨信卿
作者：杨弘道
朝代：元

邂逅株林酒一杯，汴梁同见菊花开。浪游我逐何人至，应举君随计吏来。漆店梦回风瑟缩，铁楼歌罢月徘徊。又还客里成离别，后夜思心半握灰。
南涧
作者：杨弘道
朝代：元

郁郁薶高树，茫茫见碧岑。风声成万籁，云影落轻阴。
南陌梅花诗示张守道守道见和复用前韵
作者：杨弘道
朝代：元

春寒茅屋晨兴迟，起来倩人为折枝。缅怀骚客赋兰菊，盖喻忠信期君知。圣贤垂训恶无礼，东家不敢钻穴窥。早梅香好动诗兴，已恐落英嗟后时。故园桃李委尘土，怨调曾托长相思。小儿虮虱满黄发，何处乱山寻玉卮。
古兴
作者：杨弘道
朝代：元

贞松千岁质，挺生乔岳阴。青崖樵径绝，斤斧胡能侵。来者不可测，祸福常相寻。狂风吹暴雨，倒泻江海深。霹雳根半断，直干犹森森。无人为扶持，默伤仁者心。平原陷为湖，浩荡迷津步。中有断缆舟，楫舵失先具。风涛无定期，浮沉付冥数。忽忽已三年，未知止泊处。余生天地间，正可以此喻。春郊麦将枯，吁嗟望云雾。
古兴·其一
作者：杨弘道
朝代：元

贞松千岁质，挺生乔岳阴。青崖樵径绝，斤斧胡能侵。来者不可测，祸福常相寻。狂风吹暴雨，倒泻江海深。霹雳根半断，直干犹森森。无人为扶持，默伤仁者心。
古兴·其二
作者：杨弘道
朝代：元

平原陷为湖，浩荡迷津步。中有断缆舟，楫舵失先具。风涛无定期，浮沉付冥数。忽忽已三年，未知止泊处。余生天地间，正可以此喻。春郊麦将枯，吁嗟望云雾。
古寺
作者：杨弘道
朝代：元

荒陂废佛寺，古殿依閒云。残僧杖锡去，却驻防河军。天晴山色远，地迥河流分。诗成独立久，坏壁夕阳曛。
吊元老
作者：杨弘道
朝代：元

风调冰清有典刑，伤哉白首见飘零。魂随寒骨来千里，世系遗孤始六龄。宿草荒芜应满地，柔兰凋落忽空庭。旅人若访中郎后，谶语凄凉咏曙星。
吊彦深
作者：杨弘道
朝代：元

何物如金惜，医来欲致功。难遮前路黑，惊见缺壶红。北渚遗居室，东郊寓殡宫。劳心成底事，五十六年中。
吊解飞卿
作者：杨弘道
朝代：元

一昔传君逝，闻之久怆然。孤儿几灭性，孀姊已华颠。与客谒茶去，点酥尝自煎。如何从此别，谁识是终天。
同张介夫杨信卿赋龙德宫诗
作者：杨弘道
朝代：元

步入西园里，秋风草木长。牛羊识牢槛，废殿榜凝香。
同李吉甫载酒泛顺阳江
作者：杨弘道
朝代：元

沃土居人号素侯，青林十月似初秋。山明朝日常东抱，江到南陲亦懒流。细草平沙閒立马，轻舟短棹不惊鸥。将军爱客须沉醉，醉里题诗记胜游。
同袁副使游西城
作者：杨弘道
朝代：元

杖藜徐步小溪傍，属玉双飞水满塘。乔木苍烟馀故国，败荷衰柳更残阳。惜无浊酒供秋兴，谁借扁舟趁晚凉。再约小亭终一到，与君连日倒壶觞。沧浪之水舞雩风，四海何人识此翁。坚坐久拚抛世事，暂来浑欲挽诗穷。青山与我真知己，白发临流少化工。今日从容天地里，一杯春露笑谈中。
同袁副使游西城·其一
作者：杨弘道
朝代：元

杖藜徐步小溪傍，属玉双飞水满塘。乔木苍烟馀故国，败荷衰柳更残阳。惜无浊酒供秋兴，谁借扁舟趁晚凉。再约小亭终一到，与君连日倒壶觞。
同袁副使游西城·其二
作者：杨弘道
朝代：元

沧浪之水舞雩风，四海何人识此翁。坚坐久拚抛世事，暂来浑欲挽诗穷。青山与我真知己，白发临流少化工。今日从容天地里，一杯春露笑谈中。
吾道
作者：杨弘道
朝代：元

众好常违俗，孤清且自成。食苗维皎皎，止棘信营营。莫为虚名误，宜因微罪行。何思复何虑，吾道付神明。
和鉴上人
作者：杨弘道
朝代：元

畏日照城郭，谁家庭户清。禅房留过客，诗笔见高情。仙果根株异，湘弦节奏明。如风行水上，文理自天成。
咏晴
作者：杨弘道
朝代：元

二月已破春将残，连朝风雨春犹寒。烟消日出好天色，城隅花柳犹堪观。萋萋芳草平沙路，乘兴招君共君步。恨无樽酒助清欢，赖有溪藤书鄙句。荒城势与河流湾，凭高望远开愁颜。天低野阔树如荠，几点翠色符离山。寓形宇内宜自适，吾土他乡奚所择。与君同立东风中，一笑相看谁是客。
咏鹤
作者：杨弘道
朝代：元

云罗偶见羁，憔悴离江浦。剪羽久乃驯，烧地教之舞。圆吭引清唳，似欲诉心苦。客子居城隅，哀吟泪如雨。
哀子
作者：杨弘道
朝代：元

髫龀哀哀失所天，衣衾草草殡荒烟。西南流寓三千里，东北攀号二十年。负土起坟常在念，刻铭纳圹未能迁。此生已矣知无奈，唯愿华颠孝道全。
哭刘叔京
作者：杨弘道
朝代：元

甲庚俱旧识，类聚不同方。过客传皆死，知君今独亡。无儿为继世，有弟托遗孀。吾道微如缕，伤时复自伤。
哭王子正
作者：杨弘道
朝代：元

匹妇主中馈，虽贫生理存。一编藏丽则，只影卧黄昏。漫下陈蕃榻，虚沾文举樽。北平家世绝，衔恨入荒原。
唁高士美
作者：杨弘道
朝代：元

王室方求士，辕门亦选材。劻勷逢彼怒，侦伺望尘回。士命轻如纸，诗名冷若灰。君归无所赠，长折浙江梅。
喜闻特赐麻知几及第
作者：杨弘道
朝代：元

麻子明经术，诗名亦远扬。连年不中第，扫迹欲深藏。广誉开宸极，新恩照敕黄。少时以病罢，归路益生光。
四皓庙
作者：杨弘道
朝代：元

绵蕝仪成上下和，玉觞为寿醉颜？。宠姬爱子惑方甚，贤傅谋臣无奈何。商岭白云封旧隐，汉宫鸿鹄动悲歌。高坟两两临遗庙，灌木阴森罥蔓萝。
四皓庙
作者：杨弘道
朝代：元
体裁：七言律诗

绵蕝仪成上下和，玉觞为寿醉颜�。宠姬爱子惑方甚，贤傅谋臣无奈何。商岭白云封旧隐，汉宫鸿鹄动悲歌。高坟两两临遗庙，灌木阴森罥蔓萝。
圆融庵
作者：杨弘道
朝代：元

月虽死魄朔初逢，冰正坚凝腊未终。结就茅茨为佛事，削成基址自神工。生明冉冉光凝望，解冻深深绿浸空。客至不妨閒打坐，入窗面面响宗风。
城隅有一士
作者：杨弘道
朝代：元

南山一何高，北渚青茫茫。可怜佳丽地，荆棘三十霜。芟夷营大宅，列肆来群商。倡优日歌舞，鞍马照地光。城隅有一士，垝垣缭茅堂。习坎失生理，家人知义方。貌言外卑逊，节行中贞刚。荒凉众所弃，上帝歆其香。
壬辰闰九月即事
作者：杨弘道
朝代：元

西山逃难日如年，草动风声止又迁。惴惴侧行崖际石，回回屡涉谷中泉。纵横蔓刺肤流血，憔悴妻孥命在天。疲极和衣相枕藉，夜寒辗转不成眠。
夏雨
作者：杨弘道
朝代：元

坐对云峰起，已欣风腋清。螟蝗犹未殄，天地岂无情。轰磕雷音转，蜿蜒电影明。滂沱洗烦暑，灾害不能成。
大名赠员善卿
作者：杨弘道
朝代：元

小年尝学诗，中年多诗友。员子豪于诗，而复豪于酒。不知何所见，爱我心过厚。报之以新诗，金石非坚久。
天际识归舟图
作者：杨弘道
朝代：元

天边高岸一亭幽，江上轻烟叠嶂愁。风好可凭乾鹊噪，潮平遥映白鸥浮。公堂驱斥三庚暑，意匠经营万顷秋。神逐境移应有梦，盈盈仙子抱箜篌。
奇石
作者：杨弘道
朝代：元

年将四十尚无闻，自觉趋跄不入群。閒向水滩寻细石，旋揩沙土看奇纹。
孟浩然像
作者：杨弘道
朝代：元

先生诗价动江湖，乘兴西游到玉除。解道气蒸云梦泽，却言多病故人疏。
定庵
作者：杨弘道
朝代：元

社燕宾鸿秋复春，窜身南国避兵尘。露凉汴水蘋花老，风暖蕲阳柳叶新。迁徙靡常嗟我病，吉安无计与君邻。亲朋凋丧家乡远，羞见定庵庵里人。
客夜
作者：杨弘道
朝代：元

晦月未生星满天，夜凉就枕露檐边。漏声迢递虫声外，愁思缠绵睡思前。羹釜虑遭丘嫂厌，绨袍倘有故人怜。丈夫此事常慵说，强托新诗句里传。
宣圣庙桃李盛开约乡中亲旧同饮花下
作者：杨弘道
朝代：元

春来桃李便承恩，况复儒宫稳托根。丧乱不堪忧故国，英华犹觉在吾门。奈何日月驰双毂，思与亲朋罄一樽。共趁东风花下饮，此间虽小胜名园。
宿普照寺
作者：杨弘道
朝代：元

被酒暑增剧，漱茶神少清。旅人须授馆，侍者讵忘情。方篾铺霜滑，虚棂界月明。晨兴求纸笔，枕上有诗成。
宿流泉院
作者：杨弘道
朝代：元

凌山晓发暮流泉，东院岩隈有爨烟。供佛双池荷叶小，乃知兹地不宜莲。
宿浚仪公湖亭四首
作者：杨弘道
朝代：元

夜宿湖亭水气凉，四更风露湿衣裳。空濛雾重前山暗，屋角斜明是月光。两两三三白鸟飞，背人斜去落渔矶。雨馀不遣浓云散，犹向前山拥翠微。几年乡梦隔江湖，此日登临兴不孤。小艇欲行无远近，不愁归醉要人扶。能文亦有张公子，往岁俄加道士衣。载酒白云山下路，拟将毫翰与同挥。
宿浚仪公湖亭四首·其一
作者：杨弘道
朝代：元

夜宿湖亭水气凉，四更风露湿衣裳。空濛雾重前山暗，屋角斜明是月光。
宿浚仪公湖亭四首·其三
作者：杨弘道
朝代：元

几年乡梦隔江湖，此日登临兴不孤。小艇欲行无远近，不愁归醉要人扶。
宿浚仪公湖亭四首·其二
作者：杨弘道
朝代：元

两两三三白鸟飞，背人斜去落渔矶。雨馀不遣浓云散，犹向前山拥翠微。
宿浚仪公湖亭四首·其四
作者：杨弘道
朝代：元

能文亦有张公子，往岁俄加道士衣。载酒白云山下路，拟将毫翰与同挥。
寄巩州司农少卿李执刚
作者：杨弘道
朝代：元

潦水已除泥尚湿，疽疮既平肤尚赤。细烹糜粥食疲人，明示金科惩暴客。朝廷好爵不轻授，夙夜小心忧重责。政成合沓起民谣，一片青青襄武石。
寄武当山人张真人
作者：杨弘道
朝代：元

山走西南气势尊，大神遗迹至今存。冰横涧下千年冻，云起岩前万里昏。既有威严彰赫赫，讵无厚福护元元。真人制行通天地，日月飞仙降殿门。
寒江独钓图
作者：杨弘道
朝代：元

飒飒霜风乱鬓毛，沄沄溪水照绨袍。百年不惜身空老，懒向沧溟掣巨鳌。
寒食
作者：杨弘道
朝代：元

去年寒食已无家，陌上风尘卷落花。今岁清明还是客，城隅烟雨暗残葩。年来年去催衰白，花落花开足叹嗟。风雨闭门无所适，心田方寸乱如麻。
寓居书怀
作者：杨弘道
朝代：元

疏栽枯棘作篱藩，邻舍相望不设门。去燕来鸿为客惯，佩兰怀玉与谁论。河名无定亦归海，草曰寄生犹有根。但得生涯能地著，何嫌山谷数家村。
寓意
作者：杨弘道
朝代：元

白道穿云去，青郊占地耕。堑深屯棘刺，得得断人行。花有凌霄者，谁当瘠土栽。可怜无所附，寂寞草间开。
寓意·其一
作者：杨弘道
朝代：元

白道穿云去，青郊占地耕。堑深屯棘刺，得得断人行。
寓意·其二
作者：杨弘道
朝代：元

花有凌霄者，谁当瘠土栽。可怜无所附，寂寞草间开。
寓济源
作者：杨弘道
朝代：元

几年无定止，生理与谁谋。欲结黄茅屋，如营白玉楼。咏归沂水暮，招隐桂丛幽。乡里称为善，怀哉马少游。
将归阻雨用木庵送行诗韵
作者：杨弘道
朝代：元

麦苗春晚尚如丝，甘泽尝嗟应候迟。六事桑林怀圣德，一篇云汉赋周诗。骄阳入夏为霖雨，远客通宵役梦思。赖有汤休诗句好，披吟正是忆家时。
嵊城
作者：杨弘道
朝代：元

嵊城看月色，望极若微阴。光射星辰暗，气迷闾巷深。人和为善守，蚁附觉难侵。我亦耽诗者，围中不废吟。
常武殿试护卫歌
作者：杨弘道
朝代：元

夷门上倾辽水浑，东方日出天下明。汤盘既铭德日新，万国贡篚来燕京。朱门霜戟崇元勋，凤毛麟角歌振振。白弓长箭红鹤翎，紫薇垣外罗天兵。鲲鹏变化实通津，百年圣神相继承。正大天子寿万春，恒山风暖河源清。爰得方召为虎臣，虎穴生子被奇文。殿前较艺羽卫陈，弓弰拂弦霹雳声。聚星玉版湛玄云，宣城紫毫点姓名，高门继世承天恩。
幽怀久不写一首效韩子此日足可惜赠彦深
作者：杨弘道
朝代：元

幽怀久不写，郁纡在中肠。为君一吐之，慷慨缠悲伤。辞直非谤讦，辞誇非颠狂。流出肺腑中，无意为文章。儿时捧书卷，十日读一箱。少年弄柔翰，开口吐凤凰。正月号悲风，穗帷挂萱堂。先君官汝阴，九月飞严霜。累累二十口，丹旐回南方。有叔不读书，但知禽色荒。呼卢畜鹰犬，置我游戏场。珠璧不受污，拂拭增耿光。郁郁弭南溪，绛帐县郡庠。组绣合尺度，道业传诸生。抠衣无几何，叉手一韵成。南溪具酒馔，列坐子侄行。青绫覆我身，醉卧家人傍。云间陆士龙，秋试独腾骧。明年桂枝春，兄弟双翱翔。半途失明师，欲济无舟航。故人何元理，白日照忠诚。劝我从延赏，然后学明经。三年走辽碣，险阻实备尝。鲸翻地轴倾，狼狈归故乡。铁马逐人来，蹴踏般溪冰。朔风振屋瓦，巷陌尸纵横。鸣镝射回雁，冰消溪水清。亲朋半凋落，残月依长庚。婉婉两稚子，面黥刀剑疮。田园幸无恙，出郭依农桑。锄耰干戈里，三稔无积仓。一官调神京，妻子不得将。风尘复澒洞，齐鲁多豺狼。赓歌无家别，挥泪哭途穷。李侯艺九畹，早播芝兰香。奇字来无趾，侧耳属垣墙。妆钿剪翠羽，堕珥舍明珰。缀缉不惮烦，既成衣与裳。一朝忽变化，头角高轩昂。男儿可如此，陋质倾高风。庶几困而学，否极承变通。师说无贤鄙，事业有专工。苟欲为贸易，入市审鞠躬。恩袍映野草，道与人俱东。负笈远方来，岐路无修长。拂衣叩君门，树屏遮长廊。温言当八珍，令色充壶觞。远来诚饥渴，蔓说辞乞浆。秉心在黑白，掉舌谈青黄。脸红眼尾斜，引手摩匡床。自惟珷玞石，不中圭与璋。君家杵臼閒，何事舂秕糠。乃知畜奇货，韫椟方深藏。仕途得捷径，改辙归大商。纷纷轻薄子，仁义久已亡。彼非仁义器，仁义何可当。夫子青云姿，疑似令人惊。在我固自存，为君惜清名。冰雪正凝冱，屈指回春阳。皓鹤毛骨轻，云静天苍苍。
幽怀久不写一首效韩子此日足可惜赠彦深
作者：杨弘道
朝代：元
体裁：古风

幽怀久不写，郁纡在中肠。为君一吐之，慷慨缠悲伤。辞直非谤讦，辞誇非颠狂。流出肺腑中，无意为文章。儿时捧书卷，十日读一箱。少年弄柔翰，开口吐凤凰。正月号悲风，繐帷挂萱堂。先君官汝阴，九月飞严霜。累累二十口，丹旐回南方。有叔不读书，但知禽色荒。呼卢畜鹰犬，置我游戏场。珠璧不受污，拂拭增耿光。郁郁弭南溪，绛帐县郡庠。组绣合尺度，道业传诸生。抠衣无几何，叉手一韵成。南溪具酒馔，列坐子侄行。青绫覆我身，醉卧家人傍。云间陆士龙，秋试独腾骧。明年桂枝春，兄弟双翱翔。半途失明师，欲济无舟航。故人何元理，白日照忠诚。劝我从延赏，然后学明经。三年走辽碣，险阻实备尝。鲸翻地轴倾，狼狈归故乡。铁马逐人来，蹴踏般溪冰。朔风振屋瓦，巷陌尸纵横。鸣镝射回雁，冰消溪水清。亲朋半凋落，残月依长庚。婉婉两稚子，面黥刀剑疮。田园幸无恙，出郭依农桑。锄耰干戈里，三稔无积仓。一官调神京，妻子不得将。风尘复澒洞，齐鲁多豺狼。赓歌无家别，挥泪哭途穷。李侯艺九畹，早播芝兰香。奇字来无趾，侧耳属垣墙。妆钿剪翠羽，堕珥舍明珰。缀缉不惮烦，既成衣与裳。一朝忽变化，头角高轩昂。男儿可如此，陋质倾高风。庶几困而学，否极承变通。师说无贤鄙，事业有专工。苟欲为贸易，入市审鞠躬。恩袍映野草，道与人俱东。负笈远方来，岐路无修长。拂衣叩君门，树屏遮长廊。温言当八珍，令色充壶觞。远来诚饥渴，蔓说辞乞浆。秉心在黑白，掉舌谈青黄。脸红眼尾斜，引手摩匡床。自惟珷玞石，不中圭与璋。君家杵臼閒，何事舂秕糠。乃知畜奇货，韫椟方深藏。仕途得捷径，改辙归大商。纷纷轻薄子，仁义久已亡。彼非仁义器，仁义何可当。夫子青云姿，疑似令人惊。在我固自存，为君惜清名。冰雪正凝冱，屈指回春阳。皓鹤毛骨轻，云静天苍苍。
归隐
作者：杨弘道
朝代：元

客从长安来，色沮气不伸。问之何因尔，憔悴居贱贫。忠诚照肝膈，文彩动词臣。二者苟有一，亦足售其身。后前莫推挽，坎坷秋复春。尝欲仗一剑，万里清风尘。从军亦云乐，神武知何人。又欲挟一策，强国活斯民。夜叉守天关，帝所高难陈。安能举进士，得失咸悲辛。十年一主簿，鞭箠还吟呻。安能罔市利，狙诈忘吾真。所得虽倍蓰，愧汗沾衣巾。闻说商洛间，山深风俗淳。自计亦已熟，抱书归隐沦。穷年读经史，志一疑于神。天道有反正，岂曰长邅迍。诸君勋业了，我道亦精纯。礼仪稽在昔，政化持平均。出山应未晚，日月明昌辰。
彦深家榴花
作者：杨弘道
朝代：元

小院深沉昼掩扉，薰风注意海榴枝。新诗题罢空归去，不见累累著子时。
怀春怨
作者：杨弘道
朝代：元

妾身可以化石，妾手可以缝裳。姜桂失地而犹辛，桃李非时而不芳。睡起倚门尝伫立，翩翩蝴蝶过邻墙。
悼亡
作者：杨弘道
朝代：元
体裁：古风

赓歌长相思，未歌先泪垂。忆昔初裹头，娶妻济水湄。绸缪十载间，忧患杂欢嬉。一朝遭丧乱，仓卒不得辞。荒城落日哭，悲在留两儿。儿痴诚可怜，鞠养失母慈。再娶般溪上，妇道良同规。愿从发抹漆，得到头梳丝。奈何同穴志，眷恋方再期。食贫居难安，一官调京畿。分袂未云久，故里嗥狐狸。凌霄失高树，化作柔杨枝。摧枯与攀折，寂寥两不知。沉痛伤人心，出门何所之。路逢翁与媪，伛偻行相随。感我少年心，两度生别离。
悼亡
作者：杨弘道
朝代：元

赓歌长相思，未歌先泪垂。忆昔初裹头，娶妻济水湄。绸缪十载间，忧患杂欢嬉。一朝遭丧乱，仓卒不得辞。荒城落日哭，悲在留两儿。儿痴诚可怜，鞠养失母慈。再娶般溪上，妇道良同规。愿从发抹漆，得到头梳丝。奈何同穴志，眷恋方再期。食贫居难安，一官调京畿。分袂未云久，故里嘷狐狸。凌霄失高树，化作柔杨枝。摧枯与攀折，寂寥两不知。沉痛伤人心，出门何所之。路逢翁与媪，伛偻行相随。感我少年心，两度生别离。
意行
作者：杨弘道
朝代：元

黄葛衣轻信意行，荒烟残照淡回汀。金沙滩面印綦迹，瑶草结梢擎鹭翎。终日溪山常阒寂，无风兰芷自芳馨。骚人佩服幽人宅，千古仍存旧典刑。
慈湖客夜
作者：杨弘道
朝代：元

凉意江城早，秋声客夜多。露凋佳树木，月照旧山河。争战何时定，功名两鬓皤。湖边营垒近，隔水听笙歌。
慈湖客夜
作者：杨弘道
朝代：元

江头明月照人孤，肠断风前绕树乌。夜夜春潮随月上，不将客信到慈湖。
戏答游麟之
作者：杨弘道
朝代：元

游麟之，之麟游，欲去未去边风秋。凤翔壁垒壮如铁，从此始免为俘囚。惊魂悸魄返其体，故当北望山林羞。奈何健笔恣嘲弄，大篇长句令人愁。
投邓州节副刘光甫祖谦
作者：杨弘道
朝代：元

仲秋八月离平凉，陇月光寒泾水黄。弱妻抱子乘瘦马，服玩附行犹一囊。鄠郊蓝水不敢住，东南深杳崔嵬藏。洛南十月戎马嘶，市人散走如惊獐。携妻抱子窜山谷，仓卒不暇持资粮。山高树密积叶滑，侧足数步颠且僵。倒身枕臂天欲晓，头上肃肃飞严霜。劳筋苦骨数百里，今日得升君子堂。一囊服玩不复顾，数册猥藁情难忘。君能贷我一茅屋，忍饥默待时明昌。
投黄司李
作者：杨弘道
朝代：元

未脱来时旧衽衣，语言面目复何施。无心求僭士人服，糊口可为童子师。过世有缘蒙顾遇，穷途乏力仗扶持。汉江十月萧萧雨，一夕颠毛半作丝。
抱璞
作者：杨弘道
朝代：元

抱璞人间世，从渠知不知。但能安义命，何用祷神祇。乳下子初育，桑柔蚕亦孳。众人应昧此，扰扰竞奔驰。
揽秀亭
作者：杨弘道
朝代：元

微宵媚淑景，国香涣瑶英。流光追飞辙，蕣华烂朝荣。红妆荫翠幰，颜色俱倾城。清泉渍灵药，细叶开瘦茎。苍顽蹲怪石，虎兕伏威狞。玄夫时曝背，仙驭能长鸣。碎金漙露白，丛玉摇风清。使君衣缝掖，颀然早成名。金紫岂不贵，道重外物轻。观化一亭中，卒岁娱同情。
故人
作者：杨弘道
朝代：元

疾风巢再毁，乌鹊却飞回。嗟我岂殊此，故人安在哉。重遭难食厄，远冒畏途来。莫问交疏密，交疏亦可哀。
故里诗
作者：杨弘道
朝代：元

故里蒿莱野鹿呼，翛然幽鸟下庭除。困亨何恤泽无水，姤遇可伤包有鱼。历下金兰唯仲叔，门前云锦万芙蕖。不知衎衎时相会，曾念荒城久索居。
施淮马与鉴上人
作者：杨弘道
朝代：元

嗟嗟牝马老而羸，况复双瞳障脑脂。相下得之来汶上，暑天忽尔到寒时。贫家刍秣应难继，末路庖厨不忍为。若踏金田宜努力，庶成善果脱毛皮。
旅怀
作者：杨弘道
朝代：元

道途风日令人老，岩壑云霞笑我忙。谁解清泉煮白石，愿寻高隐问灵方。
日落
作者：杨弘道
朝代：元

日落苍然烟满城，聚观如堵沸如羹。长春火树银花合，不夜琼楼璧月明。未及转头飞电过，方将掩耳迅雷惊。青衿记得曾看此，此日中州正太平。
春阴
作者：杨弘道
朝代：元

梦回鸡唱已多时，怪底书窗晓色迟。黄道六龙潜有耀，青郊三岘淡无姿。蕊连芳萼粘金粉，叶著柔枝妥翠眉。问柳寻花乘逸兴，却愁归路雨丝丝。
晚晴
作者：杨弘道
朝代：元

一雨破烦暑，独园涵晚清。高人澹无虑，客子若为情。残照望中下，乱蝉声里明。冥冥百灵散，何处觅亏成。
晨兴
作者：杨弘道
朝代：元

晨兴意不释，茫然坐多时。书帙空插架，盘餐懒拈匙。筋骸厌蜷局，曳履下阶基。伤心窗外树，霜叶寄寒枝。
月下闻笛
作者：杨弘道
朝代：元

三弄传遗谱，谁当清夜吹。香飘丹桂子，声裂翠筠枝。呜咽星河动，悠扬风露悲。侵晨拂明镜，绿鬓恐成丝。
望南极
作者：杨弘道
朝代：元

老人深居未尝出，我欲见之不度德。斗量明珠秤称璧，越罗蜀锦千万匹。紫沈白檀随海舶，辑之燎之半天赤。香雾中间严奠瘗，如此庶几见髣髴。汝家搜索有何物，布囊破裂筐底脱。心知不能情未已，夜夜中庭望南极。
望江南·咏桃源
作者：杨弘道
朝代：元

桃源好，鸡黍竞相邀。鸾凤有期朝绛阙，风霾无计上青霄。万点落英飘。茅屋底，何以永今朝。一念不从痴处起，万缘都向静中消。知命也逍遥。
望江南·咏桃源
作者：杨弘道
朝代：元

桃源好，鸡黍竟相邀。鸾凤有期朝绛阙，风霾无计上青霄。万点落英飘。茅屋底，何以水永朝。一念不从痴处起，万缘都向静中消。知命也逍
木芙蓉
作者：杨弘道
朝代：元

南阳气候温，四序花相续。十月木芙蓉，鲜鲜镂香玉。花如朝槿妍，叶拟文楸绿。惜哉开既晚，桃李占春旭。
杂兴
作者：杨弘道
朝代：元

槐檀出新火，金鼎羹大胾。萤尾有微明，谁责烹饪事。日月澈层波，老蚌含珍异。采之光照乘，鱼目难拟议。李白桃夭夭，上苑春明媚。雨露成嘉实，燕赏歌既醉。无名閒草花，开落自荣悴。庄周谈天倪，坰野非弃置。
李廷圭墨歌
作者：杨弘道
朝代：元

轺车下泾川，二老欢忘年。夜寒辟易凝香阁，长檠粲粲金花然。平头奴子捧漆匣，锡圭入手轻而坚。客卿裔孙满天下，系出陇西独称贤。座中有客惭菲薄，藜苋贮腹空便便。朱提饮盏沥芳液，玄云霮䨴浮秋泉。一酌濡梦传之柔翰，再酌沾芜秽之灵田。祈禳厌胜古亦有，合座拊掌嗤且怜。君不见将军饮酣出刀槊，作气欲斩横海鳣。客卿如灵俾我慧悟加诸前，待渠宣力恢复旧封域，雅什愿读车攻篇。
杏园诗二首
作者：杨弘道
朝代：元

绨袍倦晴昼，看落瓶中花。朝来借长鞭，走踏平堤沙。杏园一片白，不辨枝横斜。嗟余出最晚，犹及见春华。青云二公子，相约联镳出。杏园色憔悴，把酒酹春日。攀枝纷堕雪，嚼蕊香如蜜。花落亦无伤，绿阴催结实。
杏园诗二首·其一
作者：杨弘道
朝代：元

绨袍倦晴昼，看落瓶中花。朝来借长鞭，走踏平堤沙。杏园一片白，不辨枝横斜。嗟余出最晚，犹及见春华。
杏园诗二首·其二
作者：杨弘道
朝代：元

青云二公子，相约联镳出。杏园色憔悴，把酒酹春日。攀枝纷堕雪，嚼蕊香如蜜。花落亦无伤，绿阴催结实。
来复生
作者：杨弘道
朝代：元

竹萌遗箨化为芦，常恐青林岁晚疏。今日又看新笋出，节围肤色愿相如。
枫落吴江冷
作者：杨弘道
朝代：元

泽国霜馀气象清，萧萧丹叶动秋声。纶钩收尽丝千尺，应有空船载月明。
梅梢月·歌女
作者：杨弘道
朝代：元

春到人间，嫩黄染长条，暖烟晴昼。未按舞腰，学画妆眉，二八女儿纤瘦。绛桃秾李携佳伴，陈步障、青红如绣。过微雨，年年好在，禁烟时候。娇困如酣卯酒。应恼杀、翩翻燕朋莺友。绿水灞桥，斜日章台，雪絮乱飘襟袖。劝伊休管别离事，但赢取、青青依旧。再相见，清阴渐成数亩。
梦庵
作者：杨弘道
朝代：元

吾子元居屋，经营颇用心。移花红满槛，种竹翠成林。爱画分三品，收书费一金。十年方有此，安可梦中寻。
橙实蜡梅
作者：杨弘道
朝代：元

清霜洞庭实，万里登君筵。香肤缕黄金，粲粲明秋泉。馀子甘弃置，使与梅争妍。管库七十家，用则成才贤。
次韵元伯雪
作者：杨弘道
朝代：元

聚星堂畔霏霏雪，高会宾僚宴郡城。若引昔贤为故事，可能白战出奇兵。寒枝欲宿鸟还去，晓径迷踪人未行。收拾残膏和君句，庶几相慰苦吟情。
次韵孟驾之清明会饮城西桃花下
作者：杨弘道
朝代：元

出郭到花坞，何劳人远寻。已降诗笔健，更怯酒杯深。名士仍知己，清谈可净心。新篇谁协律，别后欲长吟。
次韵张敏之新居
作者：杨弘道
朝代：元

废地久不居，荒秽难平治。经营几朝暮，眼底无棘茨。开门见南山，山若因君移。五言成新咏，初不用意为。陶谢无异源，韦柳相连枝。平淡含道腴，好味同园葵。贱子少年日，壮志生马驰。句格喜孤峭，剑锋白差差。有意不能达，竟日持纷丝。投笔忽自笑，作者安敢期。幸遇斲垩手，运斤与删釐。毁誉不足信，明者贵自知。君昔登瀛洲，物论咸称宜。忽有万里行，雨雪歌来思。济南一茅屋，如在瀛洲时。学道苟无得，泪洒杨朱岐。同年李夫子，尚恨君来迟。万事一杯酒，共和新居诗。
次韵田长卿
作者：杨弘道
朝代：元

欲伴秦人隐，桃源何处寻。俯惭鱼在藻，仰羡雀投林。未有丝生鬓，宁无血染襟。回头望乡国，霭霭暮云深。
次韵裕之元夕山村见寄
作者：杨弘道
朝代：元

山人不得住山村，败履常穿画戟门。歌舞满堂非我事，枉教红烛照眵昏。
次韵赵司理山甫
作者：杨弘道
朝代：元

身喜沾皇化，心惭赞老成。青衫初借著，白发已潜生。会计唯期当，康宁未暇营。如何清夜梦，常绕大堤行。
次韵赵晋卿二首
作者：杨弘道
朝代：元

寒更不易旦，松竹满庭风。未寝觉灯暗，欲挑怜烬红。四邻飞化蝶，一室学冥鸿。吾道本如此，孰为穷与通。寒更会有旦，松竹静无风。一室虚生白，半窗明映红。能文韩吏部，归隐汉梁鸿。吾道本如此，孰为穷与通。
次韵赵晋卿二首·其一
作者：杨弘道
朝代：元

寒更不易旦，松竹满庭风。未寝觉灯暗，欲挑怜烬红。四邻飞化蝶，一室学冥鸿。吾道本如此，孰为穷与通。
次韵赵晋卿二首·其二
作者：杨弘道
朝代：元

寒更会有旦，松竹静无风。一室虚生白，半窗明映红。能文韩吏部，归隐汉梁鸿。吾道本如此，孰为穷与通。
次韵陈又新真人北上
作者：杨弘道
朝代：元

驿骑翩翩秖暂归，寿觞捧罢恋慈帏。秋风万里关河道，回首那堪朔雁飞。
武当山张真人
作者：杨弘道
朝代：元

张公披发下山来，欲为神州救旱灾。感召上天垂雨露，指挥平地起风雷。槁苗再发还堪刈，枯木重荣不假栽。受诏即思归旧隐，琼楼玉殿绕崔嵬。
汴京元夕
作者：杨弘道
朝代：元

一朝别鹄动离声，伉俪三年晓梦惊。当日想君应被害，此时怜我不忘情。杜鹃啼血花空老，精卫偿冤海未平。追忆月明合卺夕，何堪灯火照春城。
沁园春·佳人
作者：杨弘道
朝代：元

揩汗残妆，咀梅颦黛，楚腰如束。为蔗浆频饮，全疏绿蚁，绣床慵傍，閒倚青奴。解愠风来，忘忧花发，庭树扶疏如画图。凌波袜，步兰堂欲下，犹自踟蹰。星娥月姊相呼。趁清樾、桃笙特地铺。怅紫箫声远，青鸾梦断，逸居无事，长日何如。玉子圆磨，文楸方界，多算须防一著输。閒情远，渐西山翠重，飞下阳乌。
沁园春·佳人
作者：杨弘道
朝代：元

揩汗残妆，咀梅颦黛，楚腰如束。为蔗浆频饮，全疏绿蚁，绣床慵傍，闲倚青奴。解愠风来，忘忧花发，庭树扶疏如画图。凌波袜，步兰堂欲下，犹自踟蹰。星娥月姊相呼。趁清＊桃笙特地铺。怅紫箫声远，青鸾梦断，逸居无事，长日何如。玉子圆磨，文揪方界，多算须防一著输。闲情远，渐西山翠重，飞下阳鸟。
洛阳别友
作者：杨弘道
朝代：元

群居人间世，品汇各相索。性外更无物，乐处当自识。东州有诗翁，西州有文伯。欲往不计程，相逢心莫逆。茗酪以为饮，粱肉以为食。古今入商订，经传争辩析。西风旦夕来，面上无畏日。何以诧妻孥，归装满诗什。
济渎庙
作者：杨弘道
朝代：元

焰焰谢仙火，北风吹欲然。重源灵迹在，乔木性天全。殿宇瞻遗构，碑词阅旧镌。后来知有考，凤鸟至何年。
游宁山寺入小敷谷
作者：杨弘道
朝代：元

层层窣堵波，建标梵王家。宝殿倚绝壁，柏径通门斜。入山石巃嵷，峡路衔犬牙。长溪转白龙，架溜行青蛇。迅激巨轮翻，溅湿生石花。出山望平野，天钻蒺藜沙。暝色自远至，青林欲栖鸦。蝉声促归思，乱响如缲车。
游石龙窝
作者：杨弘道
朝代：元

何处浮休宅，山公从葛强。苍崖晴散雨，红树晚凋霜。翠琰寻诗读，银瓶汤酒尝。兹游乘逸兴，不觉到斜阳。
渼陂
作者：杨弘道
朝代：元

空翠堂中望陂水，岸回山列若无穷。镜铜新拭宝奁坼，机丝未张云锦空。一饭常怀源少府，劳生更甚杜陵翁。鸟飞鱼泳方自得，惭愧此身如转蓬。
湅帛图
作者：杨弘道
朝代：元

内样衣裳金缕纹，营营何事女工勤。料应纯被周南化，不识閒愁作梦云。
满江红·有感
作者：杨弘道
朝代：元

尚寐无聪，幽梦断、蘧然难续。隐隐听、鼓声如呼，角声如哭。檐短茅堂窗已白，灰残炉火樽无绿。称有无、随分具晨餐，唯饘粥。有义命，何思虑。在坎陷，弥谦牧。但客来尝愧，小坊深曲。不及屠沽馀酒肉，不及驵侩多僮仆。下苇帘、相对话移时，清欢足。
满江红·有感
作者：杨弘道
朝代：元

尚寐无聪，幽梦断、蘧然难续。隐隐听、鼓声如呼，角声如哭。＊短茅堂窗已白，灰残炉火樽无绿。称有无，随分具晨餐，唯＊粥。有义命，何思虑。在坎＊，弥谦牧。但客来尝愧，小坊深曲。不及屠沽余酒肉，不及驵侩多童仆。下苇帘，相对话移时，清欢足。
澄心斋诗
作者：杨弘道
朝代：元

退食公园后，焚香即燕居。镜明含万象，水净见群鱼。幕府当荆楚，官曹塞簿书。灵台尘不到，作计未为疏。
灵泉院
作者：杨弘道
朝代：元

长原崩赤土，形丑穷且卑。人灵代天巧，竹树施屏帷。荫蔚凝青霭，磨戛生凉飔。隐见阿兰若，寅奉竺乾师。斸场插殿脚，洞穴安门楣。凌霄燃明灯，吐焰髯龙枝。芭蕉驻翠鸾，妥尾灵泉池。方甃流不竭，一片青琉璃。袅袅架苍竹，冰箸县无时。甘冷怯漱齿，雅与烹茶宜。肘腋野人家，属属复离离。闻说员庄好，未竟神已驰。去此无十里，水竹尤清奇。穷通常傍人，落日游子饥。志愿恒滞违，不独在于斯。滞违亦自佳，庶曰昌吾诗。
狮子石
作者：杨弘道
朝代：元

奇兽生异域，厥名徒耳聆。百步走魑魅，脞说多不经。世俗或信之，粉缋当户庭。块然园中石，髣髴奇兽形。强名初不似，园石本顽冥。使君福未艾，百指长康宁。
玄鸟
作者：杨弘道
朝代：元

太牢祠高禖，坠典今谁修。何处王谢堂，烧痕草芽抽。玄鸟亦自至，故垒不可求。衔泥营新巢，云海浮蜃楼。甲第金台傍，过者疑王侯。晨曦明画栋，珠箔上银钩。
玉泉院
作者：杨弘道
朝代：元

密竹不见地，独园不知门。得门未逢人，絮絮溪声喧。升阶拂尘服，合掌瞻世尊。方袍二三子，磬折礼数烦。饭罢啜佳茗，缓行腹自扪。同游喜清閟，快饮卧空樽。暗渠出泉眼，细径通山根。正月笋未生，积叶覆苏痕。亭午阳光薄，竟日夕阴昏。燃灯照虚室，扫榻眠幽轩。鸡鸣出门去，溪流醒梦魂。据鞍一回首，但见翠浪翻。
王子端溪桥濛雨图
作者：杨弘道
朝代：元

皇风皞皞吹王民，乐哉大定明昌人。文章与时相高下，黄山竹溪丽而醇。秦碑晋帖落万纸，明珠白璧非常珍。兴陵佳气成五色，圣孙龙衮居紫宸。三十六宫诵佳句，翠帘不捲杨花春。子端振衣起辽海，后学一变争奇新。黄山惊叹竹溪泣，鼎钟骚雅潜精神。云山烟水无常形，泼墨不复求形真。挽弓杨叶百中后，众人击节高人颦。君不见传呼画师阎立本，池上愧汗沾衣巾。丹青驰誉尚如此，溪桥濛雨徒自尘。淄川贱士长安客，品题不虑傍人嗔。
琪树叹
作者：杨弘道
朝代：元

初见琪树梢出墙，再见琪树花飞香。凉风萧萧雁南翔，岘首山前多稻粱。龙沙高马肥如羊，汉阳汉阴为猎场。旅雁哀鸣野水傍，琪树晚实天早霜。不独琪树少颜色，中州草木皆萎黄。
甘罗庙
作者：杨弘道
朝代：元

峻坂欲尽长坡迎，后山未断前山横。甘罗庙下四山合，太始鬼物成天城。道傍一峰立突兀，瘦木上下攒飞甍。此郎片纸附迁史，勋业不足烦题评。尚怜稚齿据高位，因使细人轻晚成。山间一笑为绝倒，多少竖子谈功名。
留别刘伯成王景伯
作者：杨弘道
朝代：元

公干文无敌，羲之字有声。三年今日别，千里只轮行。学海君能至，为山我未成。受田如古制，应伴野夫耕。
留别高君玉
作者：杨弘道
朝代：元

羡君中岁早知还，择胜栖身意自閒。二顷良田十亩竹，一溪流水四围山。客中把酒聊乘兴，愁里题诗亦强颜。明日东风吹破袂，仙居回首白云间。
疑梦
作者：杨弘道
朝代：元

书封圆细书旨勤，书中字字非虚文。鸿鹄垂翅志霄汉，饮啄不肯随鸡群。堂前趋走典谒者，堂上软语芝兰薰。出门月朔忽月晦，敬听命召寂无闻。覆蕉求鹿不知处，自猜身是淳于棼。官街马过不闻声，但见飞盖飘青云。
病树吟
作者：杨弘道
朝代：元

病树仆河滨，长吟喻此身。摧残凡几日，湿朽不堪薪。两府风烟接，十年往复频。故人怜我老，相见益相亲。
登舞阳市楼
作者：杨弘道
朝代：元

解襟举酒见南山，山际风来五月寒。浑似吾乡三伏日，望都楼上倚栏干。
石盆石菖蒲
作者：杨弘道
朝代：元

山回溪流清，瘦茎生九节。参桂伯仲间，芝兰媲芳洁。重城烟尘昏，客土膏液绝。灵药不可活，我心方蕴结。巧匠刳云根，汲井注寒冽。青青渐滋荣，岁晚堪采撷。
示亨甫
作者：杨弘道
朝代：元

静退非今日，疏慵自昔年。平君心上地，全我性中天。文史閒来读，形神困即眠。梦中归故里，瑶草碧和烟。
祀事不可黩一首
作者：杨弘道
朝代：元

祀事不可黩，客频造灵祠。拜跪膝成疮，堪笑还堪悲。问之默无语，良久方致词。有身处人间，鬼神畴能知。固当求之人，余亦尝求之。千求不首肯，万求不俛眉。违理而妄求，闭拒固其宜。奈何非妄求，闭拒常如斯。且复祈冥冥，聊以慰所思。言绝仰面哭，涕泗纵横垂。
祝心
作者：杨弘道
朝代：元

祝心同灰冷，祝形同木槁。典衣授衣月，身口交相恼。愁来出郭门，散步入青草。南山亦多情，依然向人好。
秋怀
作者：杨弘道
朝代：元

几年迁逝困徒行，强倚西风嗅菊英。梦幻轩裳非实相，簸扬箕斗但虚名。倦谈圯上逢黄石，欲向山中觅赤城。四海无人托孤剑，苍天白日照忠诚。
稠桑道
作者：杨弘道
朝代：元

悲台号长风，惊沙暗浊水。枝股百道流，刮削两崖起。南卧稠桑道，天阱二十里。黄尘深没胫，游子心欲死。读书性所乐，困阨苦违已。何日息奔腾，秋堂富文史。
空村谣
作者：杨弘道
朝代：元

凄风羊角转，旷野埃尘腥。膏血夜为火，望际光青荧。颓垣俯积灰，破屋仰见星。蓬蒿塞前路，瓦砾堆中庭。杀戮馀稚老，疲羸行欲倾。居空村问汝，何以供朝昏？气息仅相属，致词难遽言。往时百馀家，今日数人存。顷筐长镵随日出，树木有皮草有根。舂磨沃饥火，水土仍君恩。但恨诛求尽地底，官吏有时还到门。
竹庭
作者：杨弘道
朝代：元

点点莓苔一径深，书窗但觉更萧森。凉飔暗堕霏微雪，晴影匀筛琐碎金。解箨拂云咸有节，披风鸣雨总无心。主人爱惜勤封殖，今日那知失故林。
答张仲髦
作者：杨弘道
朝代：元

韩杜遗编在，今谁可主盟。故人相敬爱，健笔过题评。风铎不成曲，候虫常自鸣。吾诗正如此，未敢受虚名。
经历司北轩外新竹房
作者：杨弘道
朝代：元

高人例爱竹，居必置左右。此君有雅操，凛凛岁寒后。黑水埋荒烟，川阔多胤胄。楚山昏瘴雨，石罅挺纤瘦。风俗视樵苏，斤斧莫恕宥。莲幕地深严，得所逾静秀。青苔春雨足，黄壤潜阳透。瑶桢扑霜粉，稚子解衣绣。羲伯歌朱华，新绿郁滋茂。群贤赞威德，堡障息烽候。北轩洒苍雪，饮奕破清昼。我本性介特，礼法以自囿。行年涉强仕，怀玉贾不售。何用羡此君，更积文行富。
绣犬马图
作者：杨弘道
朝代：元

乳狗衔雉尾，骢马系丝缰。舐笔不敢下，众史空彷徨。匠人出新意，一寸金针芒。绒缕错彩色，毛骨浮神光。闺中痴女儿，七夕施新妆。年年拜牛女，乞巧罗酒浆。自从见此图，不刺双鸳鸯。
自述
作者：杨弘道
朝代：元

为氏因封邑，名家出华阴。行藏由治乱，用舍自浮沉。五代生民极，末年流毒深。华夷两牢阱，宇宙一刀砧。泯灭青牛迹，寂寥白鹤音。日升消薄雾，云敛出高崟。开国荣持节，归田足赐金。名驹追老骥，稚栝秀长林。鼓角催朝暮，星霜换古今。却辞石熊麓，来卜笼溪浔。温饱童耆乐，馨香祖祢歆。一朝人事变，万里塞尘侵。火燎倾巢燕，弓惊铩羽禽。半携陈国镜，百感少原簪。拟赋芜城赋，长吟梁甫吟。萧条君子泽，恒久士人心。谁把焦桐木，收为绿绮琴。坐中惊倒屣，楼上快开襟。才艺如毫发，忠诚或倍寻。相知誓相报，岁月莫骎骎。
舟中遇雨
作者：杨弘道
朝代：元

斜风掠尽一重烟，云雨溟濛水接天。懊恼葛衣浑湿却，船头还耸作诗肩。
舟行二首
作者：杨弘道
朝代：元

羞涩行囊赁客舟，初期十日到齐州。归心昼夜如流水，滩浅风狂不自由。尽室东随贾客船，天教归老旧园田。三河千里无青草，岁在虚危定有年。
舟行二首·其一
作者：杨弘道
朝代：元

羞涩行囊赁客舟，初期十日到齐州。归心昼夜如流水，滩浅风狂不自由。
舟行二首·其二
作者：杨弘道
朝代：元

尽室东随贾客船，天教归老旧园田。三河千里无青草，岁在虚危定有年。
般水
作者：杨弘道
朝代：元

般水出南山，辈行渑与淄。虽然未知名，亦有神司之。惟人神之主，主乱荒神祠。冥冥西南去，河伯多礼仪。溯流接伊洛，泾渭同遨嬉。漆沮品秩下，不敢相追随。朅来通汉沔，增大西南时。泓澄潜怪珍，名号遐方知。冯夷御白马，导我朝天池。长淮涌巨浪，阴兽翻修鬐。蹭蹬返故溪，岁旱流如丝。敢论尾闾泄，甘受蹄涔欺。三山兴云气，拥掩从灵旗。云是东海君，按节巡方维。不言恐失人，自献诚非宜。二者当处一，故作般水诗。
苍陂吟
作者：杨弘道
朝代：元

苍陂万顷溉良田，谁决枝渠注别川。临事纵能知有命，逢秋未免叹无年。堤防力复何劳止，稼穑功成若自然。欲受馀夫五十亩，忖心惭在老农前。
若人
作者：杨弘道
朝代：元

哀痛淄州城再破，千里萧条断烟火。当时逃难逾黄河，二纪归来非故我。眼前十口不安生，白头又复辞先茔。若人方寸包藏恶，害物惨于城陷兵。
若人二首
作者：杨弘道
朝代：元

襟怀颜面不相谋，作伪心劳示德休。堂上已栖巢幕燕，阶前犹系蹊田牛。常居经史为奇货，欲陷衣冠入浊流。暗室伏机微笑出，定知人有破家忧。势利场中论结交，喣愉便辟伪如毛。乃知贫是试金石，更觉刚欺切玉刀。害物阴谋深可畏，附炎谄笑一何劳。布衣脱粟资高卧，洗眼残年看尔曹。
若人二首·其一
作者：杨弘道
朝代：元

襟怀颜面不相谋，作伪心劳示德休。堂上已栖巢幕燕，阶前犹系蹊田牛。常居经史为奇货，欲陷衣冠入浊流。暗室伏机微笑出，定知人有破家忧。
若人二首·其二
作者：杨弘道
朝代：元

势利场中论结交，喣愉便辟伪如毛。乃知贫是试金石，更觉刚欺切玉刀。害物阴谋深可畏，附炎谄笑一何劳。布衣脱粟资高卧，洗眼残年看尔曹。
苦雨示杨仲名
作者：杨弘道
朝代：元

草屋阶平水倒门，终风苦雨错朝昏。采薪已断山前路，栖亩空怀野外村。范釜正忧无物爨，杜囊何用一钱存。丰年复有在陈厄，风伯雨师真少恩。
荆楚
作者：杨弘道
朝代：元

荆楚三年客，风尘七尺躯。青蝇点白璧，赤水得玄珠。息谤能无辨，酬恩正勉图。忧勤生逸乐，鱼稻老江湖。
蓄川
作者：杨弘道
朝代：元

蓄川膴膴，闲田可耕。孰非人子，耕我先茔。蓄川膴膴，闲田可艺。孰非人子，艺我茔域。皇天后土，日月照临。汝耕汝艺，行者伤心。奸回自终，可按可考。利见大人，全我孝道。
蓄川·其一
作者：杨弘道
朝代：元

蓄川膴膴，闲田可耕。孰非人子，耕我先茔。
蓄川·其三
作者：杨弘道
朝代：元

皇天后土，日月照临。汝耕汝艺，行者伤心。
蓄川·其二
作者：杨弘道
朝代：元

蓄川膴膴，闲田可艺。孰非人子，艺我茔域。
蓄川·其四
作者：杨弘道
朝代：元

奸回自终，可按可考。利见大人，全我孝道。
袁易静春堂木芙蓉
作者：杨弘道
朝代：元

少昊秉秋律，白藏振严威。凄其庶物肃，飒然群卉腓。兹花性莫夺，于焉抱贞姿。纷披曲榭阴，布濩苍沼涯。沚莲混名族，丛菊相因依。众芳固殊品，相时各有宜。承露愈幽艳，被霜增华滋。虽微后凋操，讵先秋草萎。临流谁为容，倚风犹自持。踟蹰玩芳态，为汝发幽辞。
襄阳送秦才叔赴鄂渚诗
作者：杨弘道
朝代：元

高门多骄子，爱君性温舒。南北分彼此，爱君怀抱虚。黯然倍常情，解缆伤何如。从今槎头鳊，不及武昌鱼。
记所见
作者：杨弘道
朝代：元

历下高亭久已灰，尚堪登览有荒台。艳歌相劝十分饮，优戏能供一笑咍。北渚莲舟回棹速，华山烟雨过城来。翠钿红粉愁沾湿，俄顷斜阳射酒杯。
读志林
作者：杨弘道
朝代：元

休教行已愧屠沽，为学当为君子儒。俱是傍人门户立，艾人且莫笑桃符。
调李长源
作者：杨弘道
朝代：元

何时一斗凤鸣酒，满酌与君洗不平。男儿年少鬓如漆，日落胭脂坡上行。
谒诗
作者：杨弘道
朝代：元

我梦神游入官府，少年掖翁出东庑。傍人相指窃笑语，掖翁少年乃宗武。须臾呼我傍檐楹，闻汝颇有能诗声。奈何低首就驱役，更勿赴我诗坛盟。惭惶趋出肩背缩，伥伥步绕山之麓。忽闻笑语愕睨之，小桥流水环青竹。仙人杂坐陈壶觞，举酒揖我邀我尝。数杯万虑都不记，恍然寝室明晨光。人生大抵如梦尔，梦饮陶陶寤犹喜。益知饮酒可忘怀，市东走访刘夫子。先生衰发不胜簪，研丹点句传青衿。世缘消尽唯好饮，纵欲酌我囊无金。元年建亥月，官有陈省杂。尝欲醉先生，省杂岂苟合。元年建亥月，官有吕咨议。尝欲醉先生，咨议亦诚意。阳月风日如春熙，梅花三两开南枝。二官清要少公事，愿从先生一访之。
谢茂先家藏王禧伯疏林沐雨图
作者：杨弘道
朝代：元

伸臂才能引卷窥，修篁如截叶低垂。行云不散山堂暮，常记钩窗卧看时。
谩题
作者：杨弘道
朝代：元

都门几度见秋风，枫柘连山树树红。江海此时回首望，黄花满地酒尊空。
赏菊张济道家分韵得菊字
作者：杨弘道
朝代：元

鹿车西来声轹辘，夜夜空山草间宿。今年蝗旱草亦无，怀川竹林如帚秃。旅人怀抱从可知，失喜君家篱下菊。况逢名胜宜尽欢，谈笑未终眉暗蹙。赋诗把酒独移时，日下风凄体生粟。吁嗟世上无唐衢，若有唐衢见应哭。
赠仲经
作者：杨弘道
朝代：元

南北应无再见期，云翻雨覆事难知。大堤归客来何远，盘谷幽居信到迟。当暑纤絺将厚意，连朝情话慰相思。多君已享江湖乐，不忘鄢陵处陆时。
赠元伯
作者：杨弘道
朝代：元

栩然清梦绕芳兰，逆旅天教识凤鸾。一榻既因徐孺设，绿琴来对子期弹。下喉久厌江瑶柱，入手欣逢铜弹丸。既悟诗人最佳处，肯誇淫潦卷狂澜。
赠免官安置者
作者：杨弘道
朝代：元

万骑貔貅关塞晚，两班鹓鹭禁闱春。觉来饱食黄粱饭，却看邯郸梦里人。
赠刁益之
作者：杨弘道
朝代：元

当年投笔去儒宫，云翼抟霄负积风。魏阙殊恩縻好爵，冀方伟绩摄元戎。侯藩户部悲歌外，宰树家山醉眼中。应接尚无衰惫气，不应便作嗫嚅翁。
赠刘润甫用新秋遣怀诗韵
作者：杨弘道
朝代：元

三多鍒鍊到精纯，杰句雄篇若有神。琴枕赞成传后学，蠡杯赋就继前人。瀛洲渺渺尝迷路，头发萧萧不满巾。倦对青衿把鸡肋，杖藜思卓故乡尘。
赠卢希甫
作者：杨弘道
朝代：元

般阳兵后步之青，古驿荒寒粥夜烹。四舍分程曾借宿，一杯数种不知名。二千里外新归客，三十年前旧友生。宾馆莫嫌来往数，中途霜露已无情。
赠卫处士
作者：杨弘道
朝代：元

甘石书存懵不知，老来更与世相违。夜凉天雨清如水，尝欲因君识少微。
赠吕鹏翼
作者：杨弘道
朝代：元

燕市重来日，东风两鬓皤。行穿鞍马过，意厌客尘多。青眼常相见，朱门不重过。如君古漆井，澄湛已无波。
赠季尊师
作者：杨弘道
朝代：元

季君本神人，冥晦居山中。还丹九转成，颜色如儿童。致虚感元气，语默与天通。频岁伤水旱，下民食不充。祈求降雨泽，呼召生雷风。上帝闻其贤，行事多阴功。策名紫虚府，进位称仙公。骑龙上天去，此乐无终穷。
赠希白
作者：杨弘道
朝代：元

青柯坪上弄云烟，卢氏山中又几年。道学愈精身愈困，布衣憔悴汉江边。
赠弹琴吕道士
作者：杨弘道
朝代：元

蜗舍侵阛阓，兴居厌市声。灵宫有琴隐，一室若冰清。境静三尸伏，调孤一凤鸣。从今数来往，毋送亦毋迎。
赠朱彦晖
作者：杨弘道
朝代：元

尝读香山醉吟传，一觞一咏最关身。平生用此忘忧患，老去安于处贱贫。自作白丁辞酒伴，朅来青社得诗人。与君况复生同代，尚友千年似隔晨。
赠李庆之
作者：杨弘道
朝代：元

闻道怀人谢宠荣，南风吹我入岩扃。树迷村落千重绿，山切云霄五朵青。徒步归程无定日，相逢屈指计周星。去年十月商于路，欲说愁君不忍听。
赠李正甫
作者：杨弘道
朝代：元

富贵侈车服，鲜丽生光辉。贫贱窃慕之，勉强终亦非。东家借骏马，西家借新衣。顾盼骄路人，识者多笑讥。贫贱当勤劬，富贵起细微。俸秩既丰厚，不复布与韦。诗人有佳句，剽盗相因依。逮其能已出，此道方庶几。
赠杨飞卿
作者：杨弘道
朝代：元

三百周诗出圣门，文为枝叶性为根。不忧师说无匡鼎，但喜吾宗有巨源。我自般溪移历下，君从汝海到东原。东原历下风烟接，来往时时得细论。
赠王数学
作者：杨弘道
朝代：元

谁将阳一对阴二，天地亦无如数何。自有生民君子少，历观往古乱时多。希夷愁极乘骡笑，康节怀深击壤歌。穷变变通吾未究，君家易总尚存么。
赠裕之
作者：杨弘道
朝代：元

尝读田紫芝丽华行，惜哉紫芝今不存。日者见君诗与文，知君在嵩少，神马已向西北奔。国家三年设科应故事，君亦未能免俗，东入京西门。低头拜君昂头识君面，碧天青嶂秋月升金盆。未省田紫芝，何以称臞元。乃知紫芝文词固丰艳，至于题品人物犹作泾水浑。入城市井喧，出城草木蕃。嗟我废学胸次愈迫隘，但觉扰扰俗物遮眼昏。天下本多事，君子宜慎言。譬之山之鄙人，终日木石间而不见玙璠。
赠裕州防禦
作者：杨弘道
朝代：元

皇帝二载岁乙酉，八月花川堕天狗。宥亲释党可攻心，结赵连蜀忧掣肘。运刍输粟正嗷嗷，擐甲执戈徒赳赳。聊城朝飞仲连箭，夏人暮掷惠琳首。借筹功大克渠魁，失马过轻伤利口。天鉴长悬日月明，皇恩更贺丘山厚。万家特旨畀韦虎，千里长谣得杜母。忆昔轺车到凤翔，特遣朱衣邀马走。金刹刳橙催赋诗，银杯行酒无停手。许游莲幕厕英髦，欲泻兰汤洗尘垢。武陵回首山纵横，荐福打碑雷震吼。马首东之讵可留，鸡肋空持复何有。嘶风惊闻沙塞马，挈家来觅商岩叟。控弦突骑若凭虚，战格连云如拉朽。洛南屠灭彼何辜，浑谷奔忙谁敢后。仰攀危磴蜗篆壁，下坠深坑杵投臼。血属有幸脱微躯，家具岂能存敝帚。恩全终始属贤良，仁济困穷多福寿。借君宝剑买黄牛，苟全性命归南亩。
赠邓帅
作者：杨弘道
朝代：元

艺苑昭词彩，经筵味道醇。纵横随缓颊，踊跃执蒙轮。博学通幽隐，奇才迈等伦。故当称俊伟，未足静风尘。何术兴王室，中原有世臣。云龙遘嘉会，花叶茂长春。上下承恩远，东西出将频。英声蜚汉楚，威德洽周秦。严警驱貔虎，雅歌集凤麟。灵襟澄瀚海，汎爱到穷鳞。贱子能安命，虚名讵起身。商山深欲隐，宛马到何神。恍惚三生梦，朝昏九死邻。帅师回烈焰，习坎得通津。花气薰兰阁，麻衣拂绣茵。晨炊优岁计，春服趁时新。迁逝同王粲，贤良愧郤诜。散才那致此，遇物见行仁。报德知无地，修身益自珍。抱孙闻有喜，麟趾颂振振。
赠邓帅
作者：杨弘道
朝代：元

顺阳江上早梅开，一夕风吹斗柄回。汉日舒长铃阁静，楚天空阔野鹰来。奇才既已蒙三顾，羁客何须赋七哀。好结茅斋为小隐，无心求比少城隈。
赠郑尊师
作者：杨弘道
朝代：元

茫茫云著地，摵摵雨交天。篁竹连河上，青茅尽海边。栖迟聊应化，放旷且谈玄。相对蒲团坐，清风为肃然。
赠马升公
作者：杨弘道
朝代：元

学出韬钤外，身从筦库还。著书期后世，辟谷卧空山。渺渺追前列，区区若是班。尚为妻子累，时复见人间。
赠马君美
作者：杨弘道
朝代：元

波扬溟渤骇长鲸，何处熙熙物自春。山下有田皆种德，天涯游子欲亲仁。云烟荏苒风尘远，林壑幽深虎豹驯。数册閒书一茅屋，此中便可著閒身。
赴京
作者：杨弘道
朝代：元

柏舟泛清济，憭慄晚秋时。畏途愁落日，溯流行苦迟。夷门望不见，笼水牵所思。默坐柁楼底，寸心空自知。
赴千乘记舟中所见
作者：杨弘道
朝代：元

西郭溪流放画船，北城门甃出清涟。长山翠壁排空立，高苑苍波与海连。霜渚透光揩镜翳，风蒲沉影袅炉烟。羁怀本自多悲感，满意诗成复粲然。
赴平凉留别赵晋卿
作者：杨弘道
朝代：元

尘世无家客，山城落帽风。朱门森画戟，绮席拜仙翁。宴乐容疏放，提携失困穷。层楼寒色白，画阁夜光红。迎日花枝活，朝天马首东。璧圭班四岳，元凯翊重瞳。忍泪辞公子，凝眸送塞鸿。仲宣词赋在，子美草堂空。日月孤飞鸟，乾坤一转蓬。他时若相忆，回首望崆峒。
赴麟游县过九成宫
作者：杨弘道
朝代：元

百里苍山深，地高无畏暑。当时移天仗，岩谷化玄圃。隋唐迭废兴，俯仰成今古。行人过故宫，马蹄踏柱础。尚馀粉皮松，野老谈女武。玉龙拿层崖，直立啸风雨。最爱醴泉碑，伯仲厕虞褚。石本遍天下，墨薮刈其楚。年时北风恶，淫火焚邑聚。披榛拾瓦砾，周岁何以处。
达内乡见县令裕之
作者：杨弘道
朝代：元

马蹄踏破洛南川，回首山城一片烟。入夜前途如抹漆，有时峻岭若登天。困眠肃肃飞霜底，饥傍泠泠流水边。行尽塞垣三百里，眼明初见玉堂仙。
过济南宿洪济院赠海州果上人因寄乡中亲友
作者：杨弘道
朝代：元

沧海居何远，慈云出未还。将迁僧宝塔，就礼佛头山。邂逅逾三宿，夤缘见一斑。预闻亲旧在，喜色破衰颜。
过燕
作者：杨弘道
朝代：元

正月到季月，常厌风为政。绨袍脱复著，天气殊未定。花残无奈何，麦短农事病。客驱长耳来，道路方且迥。故都废未久，所尚犹可敬。慷慨忧人忧，不但倚豪劲。今兹岁逢酉，古语庶有證。惟酒可忘忧，朝来风色净。
迎祥观即事二首
作者：杨弘道
朝代：元

牵牛延蔓覆檐青，凉气著人如酒醒。天外晚风收积雨，石炉澄水白泠泠。纸钱灰冷女巫归，庭树阴斜觉日移。二尺短碑堪与语，石香炉下独支颐。
迎祥观即事二首·其一
作者：杨弘道
朝代：元

牵牛延蔓覆檐青，凉气著人如酒醒。天外晚风收积雨，石炉澄水白泠泠。
迎祥观即事二首·其二
作者：杨弘道
朝代：元

纸钱灰冷女巫归，庭树阴斜觉日移。二尺短碑堪与语，石香炉下独支颐。
送仲远
作者：杨弘道
朝代：元

仲远豪侠人，踪迹固超越。举世皆侏儒，独有专车骨。我独何为者，折节希前烈。尝进圯上履，屡结庭中袜。今夕祖君行，坐愁长庚没。冷落盘溪云，相思夷门月。
送句曲外史张君归华阳
作者：杨弘道
朝代：元

送君高举入华阳，古洞阴蟠石路荒。蔽日旌幢朝旎旎，飞空环佩夜琅琅。餐霞已试登仙诀，祝灶还修却老方。见说陶公虽隐去，犹将道德佐齐梁。
送吴真人
作者：杨弘道
朝代：元

具严威命有祠官，历祀名山不厌难。上帝乘龙游下土，真人骑鹤降虚坛。已刊白玉为封检，更铸黄金作祭冠。国寿延洪千万岁，愿祈谷熟小民安。
送张县令赴任符离
作者：杨弘道
朝代：元

兴定纪年后，治道日修饬。县令选尤重，非人莫轻得。东陲控淮泗，隐见吴山碧。尝获白兔瑞，贺书出韩笔。百里今付君，阳关歌祖席。和风翻行裾，花光照长陌。十年宿重兵，涉春微雨泽。鲸鲵虽陆死，馀孽尚狼藉。二事俱可忧，军食与民力。君名在兰省，安能淹此职。勿谓不久留，而遗后人责。常思君子居，一日必加葺。
送李正甫赴鄂渚诗
作者：杨弘道
朝代：元

武昌在何方，君今去处是。借问谁同舟，秦氏佳公子。我身非匏瓜，安能长在此。相思复相思，滔滔江汉水。
送王飞伯
作者：杨弘道
朝代：元

吟诗何所得，白发早生头。始觉虚名误，应为达士羞。梁园遇飞伯，俊气挟清秋。嵩洛引归思，因余故少留。
送薛玄卿归龙虎山
作者：杨弘道
朝代：元

金门诏下羽人归，欲向山中采蕨薇。琥珀悬崖松树老，琅玕倚涧竹根稀。高岩蓄雨星辰湿，古石悬云径路微。养性可无轩冕累，游尘元不涴仙衣。
送郑飞卿
作者：杨弘道
朝代：元

晋亡氏族入辽东，吾祖君家事略同。曲阜临淄非故国，乌丸白霫有华风。百年胜负兴亡里，几处悲欢离合中。别后相逢无定在，太行山色翠连空。
送麻信之
作者：杨弘道
朝代：元

爱客出天性，君来心事违。穷愁诗兴浅，风雨杏花稀。相对忘饥渴，高谈订是非。穰城二月尾，吾亦欲东归。
遣兴
作者：杨弘道
朝代：元

庭草泫晨露，孝心悽以悲。清溪有蘋藻，谁当采撷之。黄金入富室，务积不务施。孤鸟东南飞，巢在西北枝。
遣兴
作者：杨弘道
朝代：元

暮齿无筋力，嗷嗷哺众雏。缅怀皇甫冉，尝劝陆潜夫。
遣兴
作者：杨弘道
朝代：元

正愁玄鸟巢军幕，又见白鱼逐钓丝。座侧有人颦蹙去，更烦熟读董京诗。
遣兴
作者：杨弘道
朝代：元

襄邓留多日，淄青即故乡。落花萦绮席，飞燕拂雕梁。巢稳由知择，风飘未可量。履新冠已敝，上下岂无常。
遣兴
作者：杨弘道
朝代：元

谁达谁穷谁后先，扬扬戚戚失之偏。白云出岫本无意，彩雉照溪私自怜。莫拟指囷思鲁肃，何须伏弩杀庞涓。西山深稳有佳处，细斸黄精煮涧泉。雪滋垄麦雨滋桑，五月薰风九月霜。山拥潼关遮陕右，地倾河水浸睢阳。英雄封建分诸国，主客安和浑五方。莫道书生无用处，也能歌雅美宣王。拍案玲珑色益奇，雪中曾赏岁寒姿。玉壶沉水动诗兴，庾岭梅花劳梦思。得得折来当眼底，欣欣传玩副心期。朝昏又厌寻常见，却忆潇湘斑竹枝。
遣兴·其一
作者：杨弘道
朝代：元

谁达谁穷谁后先，扬扬戚戚失之偏。白云出岫本无意，彩雉照溪私自怜。莫拟指囷思鲁肃，何须伏弩杀庞涓。西山深稳有佳处，细斸黄精煮涧泉。
遣兴·其三
作者：杨弘道
朝代：元

拍案玲珑色益奇，雪中曾赏岁寒姿。玉壶沉水动诗兴，庾岭梅花劳梦思。得得折来当眼底，欣欣传玩副心期。朝昏又厌寻常见，却忆潇湘斑竹枝。
遣兴·其二
作者：杨弘道
朝代：元

雪滋垄麦雨滋桑，五月薰风九月霜。山拥潼关遮陕右，地倾河水浸睢阳。英雄封建分诸国，主客安和浑五方。莫道书生无用处，也能歌雅美宣王。
邂逅
作者：杨弘道
朝代：元

过燕不见世子丹，过赵不见平原君。烦襟清濯易水风，破袖欲拂恒山云。天生奇才无古今，邂逅辞气如兰芬。北游得此亦可乐，系筑奋锤何足云。
邻野
作者：杨弘道
朝代：元

故宫成市井，卜宅地非偏。门掩依茅栋，身閒乐性天。苔花侵砌上，瓠叶荫窗前。有子营家事，何须二顷田。
郏城僧院二首示县令
作者：杨弘道
朝代：元

君昔为高陵，其治在渭北。烽火照西郊，栖山避锋镝。东辕改郏城，浩荡弄春色。莫厌公事繁，客来方退食。清晨出都门，西望小峨眉。中途复徘徊，试来一见之。授馆萧寺中，花木荣春熙。竟日无人至，虚庭看游丝。
郏城僧院二首示县令·其一
作者：杨弘道
朝代：元

君昔为高陵，其治在渭北。烽火照西郊，栖山避锋镝。东辕改郏城，浩荡弄春色。莫厌公事繁，客来方退食。
郏城僧院二首示县令·其二
作者：杨弘道
朝代：元

清晨出都门，西望小峨眉。中途复徘徊，试来一见之。授馆萧寺中，花木荣春熙。竟日无人至，虚庭看游丝。
郑圻
作者：杨弘道
朝代：元

郑圻西峻周东倾，丘陵破碎山纵横。千山万山过函谷，却放秦川如掌平。
酂县道中
作者：杨弘道
朝代：元

京东千里平，孟冬如季春。寸草不蔽日，汗滴途中尘。异哉中州地，若与穷发邻。谁持种树书，遍授东京人。
酬刘京叔祁
作者：杨弘道
朝代：元

瘦鹤巢西彩凤东，差池云路有时同。翛然放意嚣尘外，久矣识君文字中。洧水絮飞倾盖后，梁园冰释赠诗工。情知不得邻丹穴，又整霜毛向晓风。
酹江月·寄赠
作者：杨弘道
朝代：元

汉家都邑，历绵绵延祚，增崇荣富。千古繁华犹眼见，看取班张词赋。太液鸳鸾，昭阳鳷鹊，兰麝熏香雾。君恩如日，照临知在何处。窗下轧轧鸣机，杼霜柚雪，裂下齐纨素。团扇裁成明月样，摇动凉风披拂。玉宇尘清，金茎露重，黄叶飘宫树。紫毫斑管，定书当日佳句。
醴泉寺诗
作者：杨弘道
朝代：元

贤相读书处，黉堂更不开。尝闻先子说，直到暮年来。失路穿溪涧，褰裳出草莱。山形苍玉玦，古殿倚崔嵬。老柏参天色，流泉直殿回。树从何代有，水自上方来。破日期留宿，残僧病可哀。索然高兴尽，欲去尚徘徊。
醴泉寺诗·其一
作者：杨弘道
朝代：元

贤相读书处，黉堂更不开。尝闻先子说，直到暮年来。失路穿溪涧，褰裳出草莱。山形苍玉玦，古殿倚崔嵬。
醴泉寺诗·其二
作者：杨弘道
朝代：元

老柏参天色，流泉直殿回。树从何代有，水自上方来。破日期留宿，残僧病可哀。索然高兴尽，欲去尚徘徊。
重到灵岩寺
作者：杨弘道
朝代：元

七岁尝来此，于今五十年。当时随杖屦，名刹在林泉。已废嗟何及，犹存亦偶然。先茔耕垦后，浓露湿荒烟。
重到砀山示白文卿
作者：杨弘道
朝代：元

不解营微利，元非市井人。麦秋农事远，花月客途贫。路隔鱼山水，衣馀亳社尘。小儿无倚赖，梦里鹿台春。
金陵徐信之牧牛图
作者：杨弘道
朝代：元

谁貌吴牛驮牧竖，建业徐生寓深趣。母子孤特失俦侣，行行暂息烟中树。九十其犉何处寻，或讹或寝隔山林。牵柔折脆方为剧，讵识离群舐犊心。
门帖子十二首 其一 壬辰年门帖子
作者：杨弘道
朝代：元

不求高爵列王臣，不愿金珠坐绕身。但愿全家度灾厄，白头重作太平人。
门帖子十二首 其七 甲辰年门帖子
作者：杨弘道
朝代：元

岁在龙蛇何足虑，庭疏兰玉最堪伤。故将西汉缇萦事，说与君家老孟光。
门帖子十二首 其三 戊戌年门帖子
作者：杨弘道
朝代：元

曾由直道踏亨衢，岂谓终身出险途。从此知非亦知命，镜中休镊白髭须。
门帖子十二首 其九 丙午年门帖子
作者：杨弘道
朝代：元

素贫贞士老还乡，觅食求衣借屋忙。三事就中先有一，立锥地上盖茅堂。
门帖子十二首 其二 甲午年门帖子
作者：杨弘道
朝代：元

儒馆庇身惭废学，官仓供米竟无功。授田傥复先王制，从此归耕？亩中。
门帖子十二首 其二 甲午年门帖子
作者：杨弘道
朝代：元
体裁：七言绝句

儒馆庇身惭废学，官仓供米竟无功。授田傥复先王制，从此归耕�亩中。
门帖子十二首 其五 辛丑年门帖子
作者：杨弘道
朝代：元

生长般溪溪上州，一朝沧海忽横流。黍离麦秀悲歌里，华发归来万事休。
门帖子十二首 其八 乙巳年门帖子
作者：杨弘道
朝代：元

蒲城来往愧年除，赪尾柔毛从酒壶。唯有曹君不相弃，故穿深巷送屠苏。
门帖子十二首 其六 癸卯年门帖子
作者：杨弘道
朝代：元

儿子形躯似我长，新年祝尔愿康强。但能碌碌全门户，莫羡人家昼锦堂。
门帖子十二首 其十 丁未年门帖子
作者：杨弘道
朝代：元

数岁常怀未济忧，欲迁东府与西州。厨边井浅泉甘冷，大半因循为尔留。
门帖子十二首 其十一 戊申年门帖子
作者：杨弘道
朝代：元

南坊妒宠如宫妾，北里争妍若市娼。唯有西邻安义命，东风也自到茅堂。
门帖子十二首 其十二 己酉年门帖子
作者：杨弘道
朝代：元

己酉再逢鬓未皤，平生艰险饱经过。全家无恙自天祐，媢嫉之人如命何。
门帖子十二首 其四 己亥年门帖子
作者：杨弘道
朝代：元

寒泉远汲怜儿小，白粲亲舂愧妇勤。馈食从今低举案，莫教人识五噫君。
门帖子十二首·壬辰年门帖子
作者：杨弘道
朝代：元

不求高爵列王臣，不愿金珠坐绕身。但愿全家度灾厄，白头重作太平人。儒馆庇身惭废学，官仓供米竟无功。授田傥复先王制，从此归耕？亩中。曾由直道踏亨衢，岂谓终身出险途。从此知非亦知命，镜中休镊白髭须。寒泉远汲怜儿小，白粲亲舂愧妇勤。馈食从今低举案，莫教人识五噫君。生长般溪溪上州，一朝沧海忽横流。黍离麦秀悲歌里，华发归来万事休。儿子形躯似我长，新年祝尔愿康强。但能碌碌全门户，莫羡人家昼锦堂。岁在龙蛇何足虑，庭疏兰玉最堪伤。故将西汉缇萦事，说与君家老孟光。蒲城来往愧年除，赪尾柔毛从酒壶。唯有曹君不相弃，故穿深巷送屠苏。素贫贞士老还乡，觅食求衣借屋忙。三事就中先有一，立锥地上盖茅堂。数岁常怀未济忧，欲迁东府与西州。厨边井浅泉甘冷，大半因循为尔留。南坊妒宠如宫妾，北里争妍若市娼。唯有西邻安义命，东风也自到茅堂。己酉再逢鬓未皤，平生艰险饱经过。全家无恙自天祐，媢嫉之人如命何。
闻有将游崆峒者示之以诗
作者：杨弘道
朝代：元

块破两土山，川狭浊泾注。古城随地形，南方劣千步。客从扶风来，触目意甚恶。梦想终南山，时咏退之句。睫毛在眼前，昧者不自悟。十室有忠信，贵耳多贱目。笄头倚青壁，一舍西郊路。昔在帝轩辕，涿鹿赫斯怒。凶竖为鲸鲵，一战正王度。犹惭广成子，清净理亦具。兹山尝驻跸，北面承教谕。何时起宫室，土木俨像塑。年年夏孟月，虚邑事游聚。凝妆耀岩谷，浮岚润巾屦。高亭参青云，显敞快瞻顾。苍松龙欲飞，废寺金重布。君侯来西台，二府倾注措。谈辩惊宾筵，戈矛森武库。名山契真赏，骏马思并骛。当招列仙癯，为解升高赋。
阀阅子
作者：杨弘道
朝代：元

我本阀阅子，结发事文章。处世逢厄运，坎轲徒自伤。鸡鸣狗盗间，溷迹潜辉光。凶年大兵后，荒城守空仓。负担非我事，徒步昔未尝。四肢不胜劳，憩息坐道傍。仰观云悠悠，俯视尘茫茫。东风吹叹声，丽日为苍凉。
阒然草虫图
作者：杨弘道
朝代：元

遂性方为乐，逢灾未必愚。人生何异此，一幅草虫图。
阻隆曲寨
作者：杨弘道
朝代：元

十月雷惊蛰，黄云接地阴。冰衔丹水细，山拥武关深。濡沫思灵沼，伤弓失邓林。通途施陷阱，之子独何心。
陕州赠扬正卿
作者：杨弘道
朝代：元

亳社相逢岁已深，别来名氏映儒林。扬雄既奏河东赋，子贱尝鸣单父琴。洪水岂知人垫溺，南山不与物幽沈。东风重会棠阴下，白发满头尘满襟。
除日立春
作者：杨弘道
朝代：元

送寒开岁隔晨昏，时节相催绣毂翻。凤历下筹推数始，麟经援笔记正元。阴阳阖辟无非道，学术参差有异门。吾老但知随所遇，并收和气到芳樽。
陪赵节使游自雨亭
作者：杨弘道
朝代：元

西郊迎使节，飞盖转崇墉。石逗楚天雨，山巢炭谷龙。清溪罗带曲，杂树锦帏重。更觉晋公乐，幅巾儿侄从。
随分林泉
作者：杨弘道
朝代：元

绿净青葱户牖边，问谁于此卜终焉。江云阴薄晨炊熟，野烧光寒夜烛然。词赋丽淫誇陆海，传奇虚诞记壶天。徵君知足心常足，践履南华齐物篇。
雁
作者：杨弘道
朝代：元

肃肃南飞雁，微生也解谋。草黄沙碛远，水阔洞庭秋。霄汉人何慕，关山客自愁。夕阳堪入画，零乱下汀洲。
雪晴夜半月出戏效李长吉
作者：杨弘道
朝代：元

瘦日已匿昆崙西，太虚漫漫圬浊泥。浓愁蠹心欲成粉，耳根似觉残蝉嘶。孤萤尾暗蜗声静，银阙照耀神惊迷。冷光直上三万丈，团黄一点通灵犀。天花飘尽桂花发，阳乌却避城乌啼。树枝不动印空碧，凝云树外横长堤。
青社别友
作者：杨弘道
朝代：元

泺源清驶钻城流，一幞萧然上客舟。濒海地荒风送雨，幻身家远病逢秋。久知作事常难遂，无挟投书亦漫求。别后因閒若相忆，中山西北是齐州。
颍州西湖
作者：杨弘道
朝代：元

曲岸奁明镜，微风皱碧罗。谁将比西子，我独忆东坡。亭古落涂塈，露凉荒芰荷。放生仁号在，鱼鳖赖恩波。
题子产庙
作者：杨弘道
朝代：元

相郑称遗爱，云亡感圣人。养民殊夏日，出涕比祥麟。故国多乔木，虚堂若有神。褰裳病徒涉，岁暮客愁新。
题张仲谦画卷
作者：杨弘道
朝代：元

叠嶂寒林杪，招提满暮烟。渔归犹反顾，飞雁背江船。
题暮云楼阁图
作者：杨弘道
朝代：元

深山何用起楼居，云表参差象两都。西晋衣冠崇老氏，后秦风俗事浮屠。人情有感形歌咏，匠手无心作画图。阙里萧条灰烬冷，淡烟残日下平芜。
题桃花岛图
作者：杨弘道
朝代：元

记曾海上浴汤泉，遥望神山几点烟。却对画图疑是梦，推移寒暑十三年。
题老子庙
作者：杨弘道
朝代：元

乾壕石壕过峻阪，骨烦筋殆思宽平。苍崖小殿揭金榜，冷泉高树夕阳明。流俗相传祷灵药，妄以沙土欺聋盲。但知经过记岁月，小字壁间题姓名。
题舞阳侯庙
作者：杨弘道
朝代：元

荐诚何处仰威棱，遗像乾维柏影清。短砌南薰披草色，空庭西照碎禽声。攀鳞虽遘风云会，得鹿尝寒带砺盟。曲逆未回闻顾命，将军方免学韩彭。
风雨夜泊
作者：杨弘道
朝代：元

舵鸣风逆水，大缆再维舟。竞起如相约，喧呼久未休。收灯阴漠漠，听雨夜悠悠。料得茅斋里，家人为我愁。
风霾
作者：杨弘道
朝代：元

墙下开蔬圃，盘飧得助多。春畦不甲坼，沴气夺阳和。青失南山色，白生北渚波。暮年能委顺，彼亦奈吾何。
飞凤曲
作者：杨弘道
朝代：元

丹穴尝闻有凤凰，粲然五色备文章。暂时得见却飞去，怅望碧霄空断肠。
马都干梅花
作者：杨弘道
朝代：元

江上凄风糁玉尘，江梅千本隔城闉。不堪幽梦迷前路，分惠清香赖故人。夜静挑灯看疏影，天寒温水借阳春。他时有酒须同赏，花底休分主与宾。
鹧鸪
作者：杨弘道
朝代：元

鹧鸪鹧鸪生炎方，有耳未尝闻北翔。鹧鸪鹧鸪何形色，北人见之应不识。前朝鼓吹名鹧鸪，上稽下考不见书。而今歌舞闻见熟，试为后生陈厥初。东京有台高百尺，北望惊吁半天赤。塞垣关楗夜不扃，河南河北无坚壁。鹧鸪飞入酸枣门，青衣行酒都民泣。长淮东注连海潮，终南山气参青霄。大田多稼际沙漠，幽州宫阙何嶕峣。金天洪覆需云润，内自封畿外方镇。霜叶烟花秋复春，妙选细腰踏绣茵。优丝伶竹弹吹阕，主人起舞娱嘉宾。玉带右佩朱丝绳，牌如方响县金银。低头俯身卷左膝，通袖臂摇前拜毕。露台画鼓灵鼍鸣，长管如臂喷宫声。初如秋天横一鹗，次如沙汀雁将落。红袖分行齐拍手，婆娑又似风中柳。鹧鸪有节四换头，每一换时常少休。次四本是契丹体，前襟倏闪靴尖踢。或如趋进或如却，或如酬酢或如揖。或如掠鬓把镜看，或如逐兽张弓射。蹁跹蹩？更多端，染翰未必形容殚。主人再拜欢声沸，酌酒劝宾宾尽醉。僚属对起相后先，襟裾凌乱争回旋。鹧鸪为乐犹古乐，大定明昌事如昨。风时雨若屡丰年，五十年来人亦乐。勿言郑卫乱雅歌，人乐岁丰如乐何。朱门兵卫森弥望，门外闻之若天上。隗台梁苑烟尘昏，百年人事车轮翻。倡家蝇营教小妓，态度纤妍浑变异。吹笛击鼓阛阓中，千百聚观杂壮稚。昔时华屋罄浓欢，今日乐堋为贱艺。白头遗士偶来看，不觉伤心涕沾袂。
鹧鸪
作者：杨弘道
朝代：元
体裁：古风

鹧鸪鹧鸪生炎方，有耳未尝闻北翔。鹧鸪鹧鸪何形色，北人见之应不识。前朝鼓吹名鹧鸪，上稽下考不见书。而今歌舞闻见熟，试为后生陈厥初。东京有台高百尺，北望惊吁半天赤。塞垣关楗夜不扃，河南河北无坚壁。鹧鸪飞入酸枣门，青衣行酒都民泣。长淮东注连海潮，终南山气参青霄。大田多稼际沙漠，幽州宫阙何嶕峣。金天洪覆需云润，内自封畿外方镇。霜叶烟花秋复春，妙选细腰踏绣茵。优丝伶竹弹吹阕，主人起舞娱嘉宾。玉带右佩朱丝绳，牌如方响县金银。低头俯身卷左膝，通袖臂摇前拜毕。露台画鼓灵鼍鸣，长管如臂喷宫声。初如秋天横一鹗，次如沙汀雁将落。红袖分行齐拍手，婆娑又似风中柳。鹧鸪有节四换头，每一换时常少休。次四本是契丹体，前襟倏闪靴尖踢。或如趋进或如却，或如酬酢或如揖。或如掠鬓把镜看，或如逐兽张弓射。蹁跹蹩�更多端，染翰未必形容殚。主人再拜欢声沸，酌酒劝宾宾尽醉。僚属对起相后先，襟裾凌乱争回旋。鹧鸪为乐犹古乐，大定明昌事如昨。风时雨若屡丰年，五十年来人亦乐。勿言郑卫乱雅歌，人乐岁丰如乐何。朱门兵卫森弥望，门外闻之若天上。隗台梁苑烟尘昏，百年人事车轮翻。倡家蝇营教小妓，态度纤妍浑变异。吹笛击鼓阛阓中，千百聚观杂壮稚。昔时华屋罄浓欢，今日乐堋为贱艺。白头遗士偶来看，不觉伤心涕沾袂。
鹧鸪天·留赠元遗山
作者：杨弘道
朝代：元

邂逅梁园对榻眠。旧游回首一凄然。当时好客谁为最，李赵风流两谪仙。居接栋，稼邻田。与君诗酒度残年。飘零南北如相避，开岁还分陇上泉。
鹧鸪天·避酒
作者：杨弘道
朝代：元

玉帐人閒绮席开。便将红粉作金台。诗情先自无多子，更着繁弦急管催。香穗袅，烛花摧。老来辜负即时杯。白眉已任蛾眉笑，一夜惺惺骑马回。
鹧鸪天·避酒
作者：杨弘道
朝代：元

玉帐人间绮席开。便将红粉作金台。诗情先自无多子，更著繁弦急管催。香穗袅，烛花摧。老来辜负即时杯。白眉已任蛾眉笑，一夜惺惺骑马
麟游秋怀
作者：杨弘道
朝代：元

败叶落还落，北山深复深。暮云封远恨，凉吹和微吟。镜里双蓬鬓，霜馀一絮衾。求仁又何怨，安取四知金。
麻刺史复职
作者：杨弘道
朝代：元

长风起天末，奄忽捲浮云。冰雪春自释，芝兰久弥薰。廉颇时再用，邹湛世无闻。一掬岘山泪，樽前分付君。
齿摇
作者：杨弘道
朝代：元

齿摇眼始暗，庚甲到知非。菽粟价如土，我独忧年饥。晨舂汗浃背，暮汲月在衣。弛担长太息，数口将安归。出门登长途，风尘飘短组。到家投空囊，霜月照环堵。同胞陷涂泥，委蜕化黄土。山阳多羁客，有客心独苦。我本幽栖士，强赓弹铗歌。俾汝为冯驩，所丧亦已多。授书不耕穫，藜羹养天和。白圭有淑质，微玷尚可磨。
齿摇·其一
作者：杨弘道
朝代：元

齿摇眼始暗，庚甲到知非。菽粟价如土，我独忧年饥。晨舂汗浃背，暮汲月在衣。弛担长太息，数口将安归。
齿摇·其三
作者：杨弘道
朝代：元

我本幽栖士，强赓弹铗歌。俾汝为冯驩，所丧亦已多。授书不耕穫，藜羹养天和。白圭有淑质，微玷尚可磨。
齿摇·其二
作者：杨弘道
朝代：元

出门登长途，风尘飘短组。到家投空囊，霜月照环堵。同胞陷涂泥，委蜕化黄土。山阳多羁客，有客心独苦。
大有年
作者：杨得禄
朝代：元

乃梦维鱼卜岁登，东皋南亩力深耕。一犁春雨欣沾足，百谷秋风喜用成。作息不知蒙帝力，讴歌聊以乐吾生。重书大有光千古，鼓腹含哺乐太平。
夜泛赤壁
作者：杨惟中
朝代：元
体裁：五言律诗

暂舣清江舸，来登赤壁山。怒虬松偃映，漱玉水潺湲。明月尊前色，丹崖战后颜。高城催暮角，醉倚棹歌还。
栖岩寺
作者：杨惟中
朝代：元
体裁：七言律诗

烟锁莲宫缥缈间，岩松郁郁插云端。远看大华三峰秀，俯视河东一水寒。楼观恍然惊世梦，是非应不到长干。我来暂与高人话，不觉斜阳下玉阑。
歌风台
作者：杨敬德
朝代：元

布衣千古一英雄，五载乾坤入手中。遥想帝魂垂浩劫，舜弦天上和南风。
登太白楼
作者：杨敬德
朝代：元

系缆任城下，登楼古堞边。远山低绿树，平野接青天。身世无何酒，神游不记年。怜才今昔意，汶月向人圆。
题秋景图
作者：杨敬德
朝代：元
体裁：古风

金门羽客茅山来，袖携千仞青崔嵬。开缄满堂秋色起，耳根彷佛清猿哀。白云溶溶涨川谷，谷口沧波泻寒玉。轻舠一叶何处归，锦树烟扉半红绿。汀沙空阔天渺瀰，山有猰貐水鳄螭。篙师未必好看客，行人踽踽将安之。
题秋景图
作者：杨敬德
朝代：元

金门羽客茅山来，袖携千仞青崔嵬。开缄满堂秋色起，耳根彷佛清猿哀。白云溶溶涨川谷，谷口沧波泻寒玉。轻舠一叶何处归？锦树烟扉半红绿。汀沙空阔天渺瀰，山有猰貐水鳄螭。篙师未必好看客，行人踽踽将安之。
题郭主簿模摩诘本辋川图卷 其一 孟城坳
作者：杨敬德
朝代：元

春风孟城坳，年年自花柳。当日倦游人，何处谈空有？
题郭主簿模摩诘本辋川图卷 其七 茱萸沜
作者：杨敬德
朝代：元

茱萸绽紫粟，白云封不开。似待陶元亮，共把菊花杯。
题郭主簿模摩诘本辋川图卷 其三 文杏馆
作者：杨敬德
朝代：元

种杏白云间，因之葺茅宇。莺声烟中曙，虎迹夜来雨。
题郭主簿模摩诘本辋川图卷 其九 临湖亭
作者：杨敬德
朝代：元

积水涵倒影，万象凌虚来。鱼在山中泳，花从天上开。
题郭主簿模摩诘本辋川图卷 其二 华子冈
作者：杨敬德
朝代：元

蜿蜒浮远空，惨淡凝古色。出云亦何心，既雨返无极。
题郭主簿模摩诘本辋川图卷 其二十 椒园
作者：杨敬德
朝代：元

申椒芳声远，秉德类幽人。时来荐瑶席，慎勿佞夫君。
题郭主簿模摩诘本辋川图卷 其五 鹿柴
作者：杨敬德
朝代：元

崖蹙石林稠，谷静山泉响。麇麚囿其间，攸伏息下上。
题郭主簿模摩诘本辋川图卷 其八 宫槐陌
作者：杨敬德
朝代：元

屯云荫广陌，零露湿古苔。中街日亭午，四面风徐来。
题郭主簿模摩诘本辋川图卷 其六 木兰柴
作者：杨敬德
朝代：元

手折木兰花，心忆怀沙侣。坠露玉可和，金盘羞帝所。
题郭主簿模摩诘本辋川图卷 其十 南垞
作者：杨敬德
朝代：元

亭亭一风榭，脱屦席可即。阶前双白鹤，相迎似相识。
题郭主簿模摩诘本辋川图卷 其十一 攲湖
作者：杨敬德
朝代：元

岸巾临水澨，酒醒呼隐君。收缗玉梭起，摇荡空中云。
题郭主簿模摩诘本辋川图卷 其十七 竹里馆
作者：杨敬德
朝代：元

此君俨相峙，清坐一晤啸。天风振空声，万境通寂照。
题郭主簿模摩诘本辋川图卷 其十三 栾家濑
作者：杨敬德
朝代：元

凿凿沸白喧，浩浩空青泻。渔翁互相呼，放船莫轻下。
题郭主簿模摩诘本辋川图卷 其十九 漆园
作者：杨敬德
朝代：元

黾勉徇世名，鞅掌婴俗务。漆以津自枯，不如樗栎树。
题郭主簿模摩诘本辋川图卷 其十二 柳浪
作者：杨敬德
朝代：元

年年黄金缕，照影曲尘漪。谁为南浦赠，纫佩扈江蓠。
题郭主簿模摩诘本辋川图卷 其十五 白石滩
作者：杨敬德
朝代：元

湍驶风逾清，水明石可把。倚杖独移时，白鸥翩然下。
题郭主簿模摩诘本辋川图卷 其十八 辛夷坞
作者：杨敬德
朝代：元

迎春发苍柯，映日在琼萼。欣欣各自私，先开还早落。
题郭主簿模摩诘本辋川图卷 其十六 北坨
作者：杨敬德
朝代：元

波影媚松樾，山色丽石阑。留连南川月，不肯下云端。
题郭主簿模摩诘本辋川图卷 其十四 金屑泉
作者：杨敬德
朝代：元

洗耳山下泉，永念童蒙岁。敢希作圣功，事心如事帝。
题郭主簿模摩诘本辋川图卷 其四 斤竹岭
作者：杨敬德
朝代：元

苞竹秀孤岭，虚籁涵清漪。秋风何时实？凤饥竹不知。
题郭主簿模摩诘本辋川图卷·孟城坳
作者：杨敬德
朝代：元

春风孟城坳，年年自花柳。当日倦游人，何处谈空有？蜿蜒浮远空，惨淡凝古色。出云亦何心，既雨返无极。种杏白云间，因之葺茅宇。莺声烟中曙，虎迹夜来雨。苞竹秀孤岭，虚籁涵清漪。秋风何时实？凤饥竹不知。崖蹙石林稠，谷静山泉响。麇麚囿其间，攸伏息下上。手折木兰花，心忆怀沙侣。坠露玉可和，金盘羞帝所。茱萸绽紫粟，白云封不开。似待陶元亮，共把菊花杯。屯云荫广陌，零露湿古苔。中街日亭午，四面风徐来。积水涵倒影，万象凌虚来。鱼在山中泳，花从天上开。亭亭一风榭，脱屦席可即。阶前双白鹤，相迎似相识。岸巾临水澨，酒醒呼隐君。收缗玉梭起，摇荡空中云。年年黄金缕，照影曲尘漪。谁为南浦赠，纫佩扈江蓠。凿凿沸白喧，浩浩空青泻。渔翁互相呼，放船莫轻下。洗耳山下泉，永念童蒙岁。敢希作圣功，事心如事帝。湍驶风逾清，水明石可把。倚杖独移时，白鸥翩然下。波影媚松樾，山色丽石阑。留连南川月，不肯下云端。此君俨相峙，清坐一晤啸。天风振空声，万境通寂照。迎春发苍柯，映日在琼萼。欣欣各自私，先开还早落。黾勉徇世名，鞅掌婴俗务。漆以津自枯，不如樗栎树。申椒芳声远，秉德类幽人。时来荐瑶席，慎勿佞夫君。
题破窗风雨图
作者：杨明
朝代：元
体裁：五言律诗

十载江湖梦，满空风雨宵。窗虚声易入，灯暗手慵挑。竹洗千竿翠，林喧万鼓潮。东南枯渴甚，藉尔倒天瓢。
七弟兄
作者：杨显之
朝代：元
体裁：曲

莫猜。快来。把枷锁疾忙开。将哥哥左右相扶策。在鬼门关夺转得这冻形骸。向酷寒亭展脚输腰拜。
临江驿潇湘秋夜雨·乌夜啼
作者：杨显之
朝代：元

你这短命贼怎将我来胡雕刺？迭配去别处官司，世不曾见这等跷蹊事。
哭的我气噎声丝，诉不出一肚嗟咨。
想天公难道不悲慈？只愿得你嫡亲伯父登时至，两下里质对个如何是？看你那能牙利齿，说我甚过犯公私？。
临江驿潇湘秋夜雨·仙吕/点绛唇
作者：杨显之
朝代：元

举目生愁，父亲别后难根究。
这一片悠悠，可也还留得残生否？。
临江驿潇湘秋夜雨·仙吕/端正好
作者：杨显之
朝代：元

我恰才沉没这急流中，挣的到河滩上。
只看我这湿渌渌上下衣裳。
若不是渔翁肯把咱恩养，（带云）天那！（唱）这泼性命休承望。
（同下）。
临江驿潇湘秋夜雨·伴读书
作者：杨显之
朝代：元

我这里告解子且消遣，我肚里饥难分辩。
只他这风风雨雨强将程途来践，走的我筋舒力尽浑身战，一身疼痛十分倦，我、我、我，立盹行眠。
临江驿潇湘秋夜雨·出队子
作者：杨显之
朝代：元

好着我急难移步。
淋的来无是处。
我吃饭时晒干了旧衣服，上路时又淋湿我这布里肚，吃交时掉下了一个枣木梳。
临江驿潇湘秋夜雨·刮地风
作者：杨显之
朝代：元

则见他努眼撑睛大叫呼，不邓邓气夯胸脯。
我湿淋淋只待要巴前路，哎，行不动我这打损的身躯。
（解子喝科，云）还不走哩。
（正旦唱）我捱一步又一步何曾停住，这壁厢那壁厢有似江湖。
则儿那恶风波，他将我紧当处。
问行人踪迹消疏，似这等白茫茫野水连天暮，（带云）哥哥也。
（唱）你着我女孩儿怎过去？。
临江驿潇湘秋夜雨·古水仙子
作者：杨显之
朝代：元

他、他、他，忒很毒，敢、敢、敢，昧己瞒心将我图，你、你、你，恶狠狠公隶监束，我、我、我，软揣揣罪人的苦楚。
痛、痛、痛，嫩皮肤上棍棒数，冷、冷、冷，铁锁在项上拴住，可、可、可，干支剌送的人活地狱，屈、屈、屈，这烦恼待向谁行诉？（带云）哥哥，（唱）来、来、来，你是我的护身符。
临江驿潇湘秋夜雨·哭皇天
作者：杨显之
朝代：元

则我这脊梁上如刀刺，打得来青间紫。
飕飕的雨点下，烘烘的疼半时。
怎当他无情无情的棍子，打得来连皮彻骨，夹脑通心，肉飞筋断，血溅魂消，直着我一疼来，一疼来一个死。
我只问你个亏心甸上，怎揣与我这无名的罪儿？。
临江驿潇湘秋夜雨·喜迁莺
作者：杨显之
朝代：元

淋的我走投无路，知他这沙门岛是何处酆都？长吁气成云雾。
行行里着车辙把腿陷住，可又早闪了胯骨。
怎当这头直上急簌簌雨打，脚底下滑擦擦泥淤。
临江驿潇湘秋夜雨·四门子
作者：杨显之
朝代：元

告哥哥一一言分诉，那官人是我的丈大。
我可也说的是实又不是虚。
寻着他指望成眷属，他别娶了妻道我是奴。
我委实的衔冤负屈。
（解子云）这等说起来，是俺那做官的不是？如今我也饶不得你。
快行动些。
（正旦唱）。
临江驿潇湘秋夜雨·天下乐
作者：杨显之
朝代：元

则愿的早夺词场第一筹，文优福亦优，宴琼林是你男儿得志秋。
标题的名姓又香，打扮的体态又作，准备着插宫花饮御酒。
临江驿潇湘秋夜雨·尾煞
作者：杨显之
朝代：元

从今后鸣琴鼓瑟开欢宴，再休题冒雨汤风苦万千。
抵多少待得鸾胶续断弦，把背飞鸟纽回成交颈鸳，隔墙花攀将做并蒂莲。
你若肯不负文君头白篇，我情愿举案齐眉共百年。
也非俺只记欢娱不记冤，到底是女孩儿的心肠十分样软。
临江驿潇湘秋夜雨·山坡羊
作者：杨显之
朝代：元

则愿你停嗔息怒，百凡照觑，怎便精唇泼口骂到有三十句。
这路崎岖，水萦纡，急的我战钦钦不敢望前去，况是棒疮发怎支吾？刚挪得半步。
（带云）哥哥，你便打杀我呵，（唱）你可也没甚福。
（解子云）你休要多嘴多舌。
如今秋雨淋漓，一日难走一日。
快与我行动些。
（正旦唱）。
临江驿潇湘秋夜雨·幺篇
作者：杨显之
朝代：元

我心中忧虑，有三桩事我命卒。
（解子云）可是那三桩事？你说我听。
（正旦唱）这云呵，他可便遮天映日闭了郊墟，这风呵，恰便似走石吹沙拔了树木，这雨可，他似箭竿悬麻妆助我十分苦。
（解子云）你走便走，不走我打你也。
（正旦云）哥哥。
（唱）。
临江驿潇湘秋夜雨·快活三
作者：杨显之
朝代：元

我揪将来似死狗牵，兀的不夫乃妇之天？任凭你心能机变口能言，（带云）去来，（唱）到俺老相公行说方便。
临江驿潇湘秋夜雨·昆江龙
作者：杨显之
朝代：元

若不是渔翁搭救，险些儿趁一江春水向东流。
我如今偷挨岁月，爹爹呵，知他在何处沉浮？则我这一寸心怀千古恨，两条眉锁十分忧。
多谢的那老父恩临厚，不将我似世人看待，直做个亲女收留。
临江驿潇湘秋夜雨·梁州
作者：杨显之
朝代：元

我则见舞旋旋飘空的这败叶，恰便似红溜溜血染胭脂。
冷飕飕西风了却黄花事。
看了些林梢掩映，山势参差。
走的我口干舌苦，眼晕头疵。
我可也把不住抹泪揉眵，行不上软弱腰肢。
我、我、我，款款的兜定这鞋儿，是、是、是，慢慢的按下这笠儿，呀、呀、呀，我可便轻轻的拽起这裙儿。
我想起亏心的那厮，你为官消不得人伏侍。
你忙杀呵，写不得那半张纸？我也须有个日头儿见你时，好着我仔细寻思。
（云）可早来到秦川县了也。
我问人咱。
（做向古门问科，云）敢问哥哥，那里是崔甸士的私宅？（内云）则前面那个八字墙门便是。
（正旦云）哥哥，我寄着这包袱儿在这里，我认了亲眷呵便采取也。
（内云）放在这里不妨事，你自去。
（正旦云）门上有人么？你报复去，道有夫人在于门首。
（祗从云）兀那娘子，你敢差走了。
俺相公自有夫人哩。
（正旦云）你道甚么？（祗从云）俺相公自有夫人哩。
（正旦唱）。
临江驿潇湘秋夜雨·正宫/端正好
作者：杨显之
朝代：元

雨如倾，敢则是风如扇。
半空里风雨相缠，雨般儿不顾行人怨，偏打着我头和面。
临江驿潇湘秋夜雨·油葫芦
作者：杨显之
朝代：元

则见他抄定攀蟾折桂手。
（崔甸士云）妹子，恕生面少拜识。
（正旦唱）待趋前还褪后，我则索慌忙施礼半含羞。
（崔甸士云）妹子，小生有缘得此一见。
（正旦唱）则见他身儿俊俏庞儿秀。
（崔甸士云）妹子，小生此后又不知何时重会哩。
（正旦唱）则见他性儿温润情儿厚。
且休夸潘安貌欠十分，子建才非八斗。
单只是白凉衫稳缀着鸳鸯扣，上下无半点儿不风流。
临江驿潇湘秋夜雨·牧羊关
作者：杨显之
朝代：元

兀的是闲言浯，甚意思？他怎肯道节外生枝。
我和他离别了三年，我怎肯半星儿失志？我则道他不肯弃糟糠妇，他原来别寻了个女娇姿。
只待要打灭了这穷妻子，呀、呀、呀，你畅好是负心的崔甸土。
临江驿潇湘秋夜雨·笑和尚
作者：杨显之
朝代：元

我、我、我，捱一夜似一年，我、我、我，埋怨天。
我、我、我，敢前生罚尽了凄凉愿？我、我、我，哭干了泪眼，我、我、我，叫破了喉咽。
来、来、来，哥哥我怎把这烧饼来咽？。
临江驿潇湘秋夜雨·货郎儿
作者：杨显之
朝代：元

想着淮河渡翻船的这灾变，也是俺那时乖运蹇，定道是-家大小丧黄泉。
排岸司救了咱性命，崔老的与我配了姻缘，今日可，谁承望父子和夫妻两事儿全。
临江驿潇湘秋夜雨·赚煞
作者：杨显之
朝代：元

则他这胸臆卷江淮，宝剑辉星斗。
是俺那父亲匹配下鸾交凤友。
想着你千里关山独自个走，则今宵有梦难投。
你若到至公楼，占了鳌头，则怕你金榜无名誓不休。
莫便要心不应口，早做了背亲忘旧。
（带云）崔秀才也，（唱）休着我倚柴门，凝望断不归舟。
（下）。
临江驿潇湘秋夜雨·醉中天
作者：杨显之
朝代：元

才救出淮河口，又送上楚峰头。
（做背哭科，云）俺那父亲呵，（唱）生死茫茫未可水，怎便待通媒媾……（孛老云）我儿，你怎么不答应我一句儿？姻缘姻缘，事非偶然。
我也须不误了你。
（正旦唱）虽然道姻缘不偶，我可一言难就，有多少雨泣云愁。
（孛老云）我儿，这个是喜事，怎么倒哭起来？快不要这等。
我看的那侄儿满腹文章，一定是做官的。
故此将你许配了他。
常言道：女大不中留。
你见那家女孩儿养老在家里的？你只依着我，就今日两边行一个礼，承认了罢。
（正旦唱）。
临江驿潇湘秋夜雨·醉太平
作者：杨显之
朝代：元

不争你亏心的解元，又打着我薄命的婵娟。
险些儿做乐昌镜破不重圆，干受了这场罪谴。
爹爹呵，另巍巍稳掌着森罗殿，崔通呵，喜孜孜还归去秦川县，我翠鸾呵，生刺刺硬踹入武陵源。
也都是苍天可怜。
临江驿潇湘秋夜雨·醉太平
作者：杨显之
朝代：元

我道你是聪明的卓氏，我道你是俊俏西施，怎肯便手零脚碎窃金赀？这都是崔通来妄指。
（正旦云）左右，与我快锁了者。
（搽旦云）阿哟，我戴凤冠霞帔的夫人是好锁的？待我来。
（除凤冠科，唱）解下了这金花八宝凤冠儿，（脱霞帔科唱）解下这云霞五彩帔肩儿，都送与张家小姐妆台次，我甘心倒做了梅香听使。
临江驿潇湘秋夜雨·金盏儿
作者：杨显之
朝代：元

元来他敬儒流，意绸缪。
可甚么是非只为多开口，倒道我女大不中留。
他分明亲许出，着我怎抬头？虽然俺心下有，我须是脸儿羞。
（孛老扯旦、末行礼科，云）则今日好日辰，成合了这门亲事。
侄儿，你与我便上朝求官应举去，得一官半职，回来改换家门．则是休忘了我的思念。
（正旦云）多谢父亲。
则怕崔秀才此一去，久后负了人也。
（崔甸士云）小生若负了你呵，天不盖，地不载，日月不照临。
（正旦云）秀才也，你去则去，频频的稍个书信回来。
（崔甸士云）小生知道，你放心者。
（正旦唱）。
临江驿潇湘秋夜雨·随尾
作者：杨显之
朝代：元

天与人心紧相助，只我这啼痕向脸儿边厢聚。
（带云）天那天那，（唱）眼见的泪点儿更多，如他那秋夜雨。
（同下）。
临江驿潇湘秋夜雨·隔尾
作者：杨显之
朝代：元

我则待妇随夫唱和你调琴瑟。
谁知你再娶停婚先有个泼贱儿。
（搽旦怒云）你这天杀的，他倒骂我哩。
（崔甸士云）左右，还不扯下去打呀？（正旦唱）倒将我横拖竖拽离阶址。
（带云）崔甸士，（唱）你须记的，那时亲设下誓词。
（崔甸士云）胡说，我有甚么誓词。
（正旦唱）你说道：不亏心，不亏心，把天地来指。
临江驿潇湘秋夜雨·鲍老儿
作者：杨显之
朝代：元

他是我今世仇家宿世里冤，恨不的生把头来献（崔甸士云）伯父，你与我劝一劝波。
我如今情愿休了那媳妇，和小姐重做夫妻也。
（孛老云）小姐，你只饶了他者。
（正旦唱）我和他有甚恩情相顾恋？待不沙又怕背了这恩人面。
只落的嗔嗔忿忿，伤心切齿，怒气冲天。
临江驿潇湘秋夜雨·黄钟煞
作者：杨显之
朝代：元

休、休、休，劝君莫把机谋使，现、现、现，东岳新添-个速报司。
你、你、你，负心人，信有之，咱、咱、咱，薄命妾，自不是。
快、快、快，就今日，逐离此。
行、行、行，可怜见，只独自。
细、细、细心儿里，暗忖思，苦、苦、苦业身躯怎动止？管、管、管少不的在路上停尸。
（做悲科唱）哎哟，天那？但不知那塌儿里把我来磨勒死？（同解子下）（搽旦云）相公，莫非是你的前妻，敢不中么？不如留他在家，做个使用丫头，也省的人谈论。
（崔甸士云）夫人不要多心。
我那里有前妻来？（搽旦云）他适才说，等你嫡亲伯父来，要和你面对。
这怎么说？（崔甸士云）是我有个亲伯父，叫做崔文远。
这原是我伯父家丫头，卖与我的。
你看他模样倒也看的过。
只是手脚不好要做贼。
我前日到处寻不着他，今日自来寻我，怎么饶的他过？如今这一去，遇秋天阴雨，棒疮发呵，他也无那活的人也。
咱和你后堂中饮酒去来。
（诗云）幸今朝捉住逃奴，迭配去必死中途。
（搽旦诗云）他若果然是前时妻小，倒不如你也去一搭里当夫。
（同下）。
么篇
作者：杨显之
朝代：元
体裁：曲

他则是报答桑间一饭恩。存得堂堂七尺身。也不敢望遂风云。报雠雪恨。则愿的积趱下金赠有恩人下。
么篇
作者：杨显之
朝代：元
体裁：曲

我心中忧虑有三桩事我命卒。解子云：可是那三桩事。你说我听。正旦唱：这云呵他可便遮天映日闭了郊墟。这风呵恰便似走石吹沙拔了树木。这雨呵他似箭簳悬麻妆助我十分苦。
么篇
作者：杨显之
朝代：元
体裁：曲

这都是俺哥哥命运低微。带累你两个孩儿受尽禁持。我本待好心肠苦劝你。你倒恶狠狠把咱推。来来来我便死也�得和你做头敌。
乌夜啼
作者：杨显之
朝代：元
体裁：曲

你这短命贼怎将我来胡雕刺。迭配去别处官司。世不曾见这等跷蹊事。哭的我气噎声丝。诉不出一肚嗟咨。想天公难道不悲慈。只愿得你嫡亲伯父登时至。两下�质对个如何是。看你那能牙利齿。说我甚过犯公私。
乌夜啼
作者：杨显之
朝代：元
体裁：曲

谢天地小人刚道的这淫邪货。并不曾道甚孔目哥哥。孔目云：你也骂的我勾了。你说他有奸夫。是那一个。正末唱：要奸夫略数与你三十个。尽都是把手为活。对酒当歌。郑州浪汉委实多。云：那奸夫姓高。孔目云：高甚么。正末唱：高阳公子休空过。凭着我在口言是亡身祸。言多语少。小人有些九伯风魔。
乔牌儿
作者：杨显之
朝代：元
体裁：曲

俺这�见孩儿添惊怪。破衣服怎遮盖。冻的他两只手似冬凌块。谁救你爹爹脱杻械。
仙吕点绛唇
作者：杨显之
朝代：元
体裁：曲

举目生愁。父亲别后难根究。这一片悠悠。可也还留得残生否。
仙吕点绛唇
作者：杨显之
朝代：元
体裁：曲

俺嫂嫂连梦交杂。水米不下。将亡化。只等孔目来家。有几句遗留话。
仙吕端正好
作者：杨显之
朝代：元
体裁：曲

我恰才沈没这急流中。挣的到河滩上。只看我这湿渌渌上下衣裳。若不是渔翁肯把咱恩养。带云：天那。唱：这泼性命休承望同下。
仙吕赏花时
作者：杨显之
朝代：元
体裁：曲

若不是孔目哥哥救了宋彬。这其间吃剑餐刀作鬼魂。我待学晋灵辄古今闻。他为甚甘心赵盾。将臂膊代车轮。
伴读书
作者：杨显之
朝代：元
体裁：曲

我这�告解子且消遣。我肚�饥难分辩。只他这风风雨雨强将程途来践。走的我觔舒力尽浑身战。一身疼痛十分倦。我我我立盹行眠。
出队子
作者：杨显之
朝代：元
体裁：曲

好着我急难移步。淋的来无是处。我吃饭时晒乾了旧衣服。上路时又淋湿我这布裹肚。吃交时掉下了一个枣木梳。
刮地风
作者：杨显之
朝代：元
体裁：曲

则见他努眼撑睛大叫呼。不邓邓气夯胸脯。我湿淋淋只待要巴前路。哎。行不动我这打损的身躯。解子喝科云：还不走哩。正旦唱：我挨一步又一步何曾停住。这壁厢那壁厢有似江湖。则见那恶风波。他将我紧当处。问行人踪迹消疏。似这等白茫茫野水连天暮。带云：哥哥也。唱：你着我女孩儿怎过去。
南吕一枝花
作者：杨显之
朝代：元
体裁：曲

不甫能蟾宫折桂枝。金阙蒙宣赐。则道是洞房花烛夜。金榜可兀的挂名时。我为你撇吊了家私。远远的寻途次。恨不能五六里安个堠子。我看了些洒红尘秋雨的这丝丝。更和这透罗衣金风飋飋。
南吕一枝花
作者：杨显之
朝代：元
体裁：曲

我是个从良自在人。卖酒饶供过。务生资本少。酝酿利钱多。谢天地买卖和合。凭老实把衣食掇。俺生活不重浊。不住的运水提浆。炊荡时烧柴拨火。
双调新水令
作者：杨显之
朝代：元
体裁：曲

我如今向槽房连瓮掇将来。偿还了我弟兄每口债。酒斟着醇糯醅。脍切着鲤鱼胎。今日开怀。直吃的沈醉出山寨。
古水仙子
作者：杨显之
朝代：元
体裁：曲

他他他。忒很毒。敢敢敢。昧己瞒心将我图。你你你。恶狠狠公隶监束。我我我。软揣揣罪人的苦楚。痛痛痛。嫩皮肤上棍棒数。冷冷冷。铁锁在项上拴住。可可可。乾支刺送的人活地狱。屈屈屈。这烦恼待向谁行诉。带云：哥哥。唱：来来来。你是我的护身符。
后庭花
作者：杨显之
朝代：元
体裁：曲

做下个束身白木匣。剪下些迎神雪柳花。人闹处休啼哭。我则怕当街�人笑话孔目哭入门见旦科云：好也。他原来不曾死。兄弟。你这般说谎。正末唱：。谁不知你这吏人猾。若不说妻儿亡化。你这令史每有三千番厮调发。
哭皇天
作者：杨显之
朝代：元
体裁：曲

则我这脊梁上如刀刺。打得来青间紫。飕飕的雨点下。烘烘的疼半时。怎当他无情无情的棍子。打得来连皮彻骨。夹脑通心。肉飞筋断。血溅魂消。直着我一疼来一疼来一个死。我只问你个亏心甸士。怎揣与我这无名的罪儿。
哭皇天
作者：杨显之
朝代：元
体裁：曲

我与你打闹处先赸过。拿笠儿忙盖合。心惊的我面没罗。孔目云：张保。正末云：你是张保。孔目云：我唤你哩。正末云：我唤你哩。孔目云：你看这厮波。你如何这等答应我。正末唱：小人几曾离了旋锅。我是王留一般弟兄两个带云：官人也。唱：你莫不是眼摩挲。错认了你这亲眷。你却是姓甚么。
喜迁莺
作者：杨显之
朝代：元
体裁：曲

淋的我走投无路。知他这沙门岛是何处酆都。长吁。气结成云雾。行行�着车辙把腿陷住。可又早闪了胯骨。怎当这头直上急簌簌雨打。脚底下滑擦擦泥淤。
四门子
作者：杨显之
朝代：元
体裁：曲

告哥哥一一言分诉。那官人是我的丈夫。我可也说的是实又不是虚。寻着他指望成眷属。他别娶了妻道我是奴。我委实的衔冤负屈。
圣药王
作者：杨显之
朝代：元
体裁：曲

俺只见儿又啼。女又啼。哭的俺是铁人石意也酸嘶。他待要来也随。去也随。恰便似蚂蝗钉了鹭鸶飞。寸步不教离。
天下乐
作者：杨显之
朝代：元
体裁：曲

他不比寻常卖酒家。详也波察。怎便信杀。有钱财似你恁作塌。不将那官事理。终日家偎恋他。久以后无根椽和片瓦。
天下乐
作者：杨显之
朝代：元
体裁：曲

则愿的早夺词场第一筹。文优福亦优。宴琼林是你男儿得志秋。标题的名姓又香。打扮的体态又㑳。准备着插宫花饮御酒。
天净沙
作者：杨显之
朝代：元
体裁：曲

我急忙忙取得文移。趱程途不敢耽迟。怎禁他这孩儿倒疾。紧拽住咱家衣袂。则待要步步追随。
寨儿令
作者：杨显之
朝代：元
体裁：曲

我骂你这歪刺骨。我骂你这泼东西。你生的来兔儿头老鼠嘴。长则待吵是寻非。叫骂过日。怎做的好人妻。
小桃红
作者：杨显之
朝代：元
体裁：曲

则问你赛娘僧住为何的。他可也有甚么閒炒刺。云：嫂嫂。开门来。搽旦云：这个是赵用的声音。你两个且起去。揩了泪眼。我买��你吃。我开了这门。见末科云：小叔叔。你怎的回来。有甚么勾当。正末见徕儿科云：嫂嫂。你为甚么打这孩儿。搽旦云：阿弥陀佛。头上有天。我为甚么打他。正末云：嫂嫂。我试猜咱。唱：莫不是少柴无米苦央及。搽旦云：柴米都有。一个不肯上学。一个不肯做生活。我逗他耍来。正末唱：便休题伶牙俐齿相支对。想着我亲娘在日。看承似神珠宝贝。搽旦云：天也。我爱的是这一双儿女。正末唱：怎禁他佯孝顺假慈悲。
尾煞
作者：杨显之
朝代：元
体裁：曲

从今后鸣琴鼓瑟开欢宴。再休题冒雨汤风苦万千。抵多少待得鸾胶续断弦。把背飞鸟纽回成交颈鸳。隔墙花攀将做并蒂莲。你若肯不负文君头白篇。我情愿举案齐眉共百年。也非俺只记欢娱不记冤。到底是女孩儿的心肠十分样软。
山坡羊
作者：杨显之
朝代：元
体裁：曲

则愿你停嗔息怒。百凡照觑。怎便精唇泼口骂到有三十句。这路崎岖。水萦纡。急的我战钦钦不敢望前去。况是棒疮发怎支吾。刚挪得半步。带云：哥哥。你便打杀我呵。唱：你可也没甚福。
川拨棹
作者：杨显之
朝代：元
体裁：曲

这两个小婴孩。引三军何处来。赤紧的云锁冰崖。风敛阴霾。雪洒尘埃。则半合儿早粉画楼台。玉砌衢街。俺军中也做了银妆甲铠。俺哥哥在酷寒亭怕不活冻煞。
快活三
作者：杨显之
朝代：元
体裁：曲

我揪将来似死狗牵。兀的不夫乃妇之天。任凭你心能机变口能言。带云：去来。唱：到俺老相公行说方便。
感皇恩
作者：杨显之
朝代：元
体裁：曲

他将那门户关合。怎生结磨。颤钦钦跪在阶基。可丕丕心惊惧。扑簌簌泪滂沱。当日个天时凛冽。怎能勾身上温和。孩儿每缩着脖项。拄着下颏。耸着肩窝。
收尾
作者：杨显之
朝代：元
体裁：曲

我如今一脱气直走向京都地。一句句向哥哥说知。有一日郑孔目到来时。不道肯轻轻的素放了你下。
收江南
作者：杨显之
朝代：元
体裁：曲

呀。谁承望月明千里故人来。则被这泼烟花送了你犯由牌。狠公人又待活烧埋。到今日救解。早收恰了那一点泪沾腮。
梁州
作者：杨显之
朝代：元
体裁：曲

我则见舞旋旋飘空的这败叶。恰便似红溜溜血染胭脂。冷飕飕西风了却黄花事。看了些林梢掩映。山势参差。走的我口乾舌苦。眼晕头疵。我可也把不住抹泪揉眵。行不上软弱腰肢。我我我款款的兜定这鞋儿。是是是慢慢的按下这笠儿。呀呀呀我可便轻轻的拽起这裙儿。我想起亏心的那厮。你为官消不得人伏侍。你忙杀呵写不得那半张纸。我也须有个日头儿见你时。好着我仔细寻思。
梁州第七
作者：杨显之
朝代：元
体裁：曲

也强如提关列窖。也强如斡担挑箩。满城中酒店有三十座。他将那醉仙高挂。酒器张罗。我则是茅庵草舍。瓦瓮瓷钵。老实酒不比其他。论清閒压尽鸣珂。又无那胖高丽去往来迎。又无那小扒头浓妆艳�。又无那大行首妙舞清歌。也不是我奖誉。太过。这黄汤强如醇醪糯。则为我酾酒浆水刺破。面米相停无添和。那说起玉液金波。
梅花酒
作者：杨显之
朝代：元
体裁：曲

咱两个自间隔。为杀了裙钗。揽下非灾。不得明白。沙门岛程途怎地挨。酷寒亭风雪如何奈。从别离三二载。睡梦�记心怀。天对付巧安排。
正宫端正好
作者：杨显之
朝代：元
体裁：曲

雨如倾。敢则是风如扇。半空�风雨相缠。两般儿不顾行人怨。偏打着我头和面。
沈醉东风
作者：杨显之
朝代：元
体裁：曲

兄弟每满满的休推莫侧。直吃的醉醺醺东倒西歪。把猪肉来烧。羊羔来宰。你可便莫得迟挨。直吃到梨花月上来。酒少呵您哥哥再买。
油葫芦
作者：杨显之
朝代：元
体裁：曲

则见他抄定攀蟾折桂手。崔甸士云：妹子。恕生面少拜识。正旦唱：待趋前还褪后。我则索慌忙施礼半含羞。崔甸士云：妹子。小生有缘得此一见。正旦唱：则见他身儿俊俏厖儿秀。崔甸士云：妹子。小生此后又不知何时重会哩。正旦唱：则见他性儿温润情儿厚。且休誇潘安貌欠十分。子建才非八斗。单只是白凉衫稳缀着鸳鸯扣。上下无半点儿不风流。
油葫芦
作者：杨显之
朝代：元
体裁：曲

道不的猿锁空房犹性耍。哥哥也咱须是官宦家。怎么好人家娶这等搅蛆扒。搽旦向孔目云：你老婆若死了。我就嫁你。正末唱：怕不待倾心吐胆商量嫁。都是些瞒神諕鬼求食话。哥哥你休劝他。他敢和我便怒发。你看承似现世的活菩萨。则待恋定泼烟花。
混江龙
作者：杨显之
朝代：元
体裁：曲

若不是渔翁搭救。险些儿趁一江春水向东流。我如今偷挨岁月。爹爹呵知他在何处沈浮。则我这一寸心怀千古恨。两条眉锁十分忧。多谢的那老父恩临厚。不将我似世人看待。直做个亲女收留。
混江龙
作者：杨显之
朝代：元
体裁：曲

这几日公文不押。吓魂台紧傍着相公衙。那�管详刑折狱。每日价卧柳眠花。恋着那送旧迎新泼弟子。全不想生男育女旧娇娃。眼睁睁现放着家私上半点儿不牵挂。可不怕夫妻间阻。男女争差。
滚绣球
作者：杨显之
朝代：元
体裁：曲

当日个近水边。到岸前。怎当那风高浪捲。则俺这两般儿景物凄然。风刮的似箭穿。雨下的似瓮瀽。看了这风雨呵委实的不善。也是我命儿�惹罪招愆。我只见雨淋淋写出潇湘景。更和这云淡淡妆成水墨天。只落的两泪涟涟。
牧羊关
作者：杨显之
朝代：元
体裁：曲

兀的是閒言语。甚意思。他怎肯道节外生枝。我和他离别了三年。我怎肯半星儿失志。我则道他不肯弃糟糠妇。他原来别寻了个女娇姿。只待要打灭了这穷妻子。呀呀呀你畅好是负心的崔甸士。
秃厮儿
作者：杨显之
朝代：元
体裁：曲

为甚么适才间吖天叫地。都一般汪汪的泪眼愁眉。他和你又没甚杀爷娘的雠共隙。怎这般苦死的。怕相依。也波堪悲。
笑和尚
作者：杨显之
朝代：元
体裁：曲

我我我挨一夜似一年。我我我埋怨天。我我我敢前生罚尽了凄凉愿。我我我哭乾了泪眼。我我我叫破了喉咽。来来来哥哥我怎把这烧饼来咽。
紫花儿序
作者：杨显之
朝代：元
体裁：曲

想着他亲娘在日。见这般打骂凌辱。不由的感叹伤悲。我一心似箭。两脚如飞。走的我气喘狼藉。恨不得一步奔来城市�。早行至哥哥门内。则听的大叫高呼。元来又打得他女哭儿啼。
红芍药
作者：杨显之
朝代：元
体裁：曲

道偷了米面把瓮封合。掬的些冷饭儿。又被尧婆擘手把碗来夺。孩儿每雨泪如梭。黄甘甘面皮如蜡埚。前街后巷叫化些波。那孩儿灵便口喽啰。且是会打悲阿。
菩萨梁州
作者：杨显之
朝代：元
体裁：曲

汤水儿或少或多。乾粮儿一个两个米面儿一撮半撮。舍贫的姐姐哥哥。他娘在谁敢把气儿呵。糖堆�养的偌来大。如今风雪街忍着十分饿。他不爱惜倒折挫。常言道灰不如火热。多敢怕我信口开合。
落梅风
作者：杨显之
朝代：元
体裁：曲

只管�贪恋着酒如泉。可顿忘了他恩似海。万一个在中途被人谋害。可不乾着了当初救命来。则问你护桥龙宋彬安在。
调笑令
作者：杨显之
朝代：元
体裁：曲

这孩儿。便顽痴。有十分不是伤触着你。可怜他亲娘不幸先辞世。刚抛下一双的业种无知。你也则看觑他爷这面皮。再休打的他哭哭啼啼。
货郎儿
作者：杨显之
朝代：元
体裁：曲

想着淮河渡翻船的这灾变。也是俺那时乖运蹇。定道是一家大小丧黄泉。排岸司救了咱性命。崔老的与我配了姻缘。今日呵谁承望父子和夫妻两事儿全。
贺新郎
作者：杨显之
朝代：元
体裁：曲

前家儿招了个后尧婆。小媳妇近日成亲。大浑家新来亡过。题名儿骂了孜孜的唾。骂那无正事颓唆。则待折损杀业种活撮。孔目云：那妇人折倒他一双儿女。他那街坊可骂郑孔目么。正末唱：这厮掌刑法做令史。觅钱来养娇娥。送的他人离财散家缘破。那贱人也不是鲁义姑。这厮也不是汉萧何。
赚煞
作者：杨显之
朝代：元
体裁：曲

则他这胸臆捲江淮。宝剑辉星斗。是俺那父亲匹配下鸾交凤友。想着你千里关山独自个走。则今宵有梦难投。你若到至公楼。占了鳌头。则怕你金榜无名誓不休。莫便要心不应口。早做了背亲忘旧。带云：崔秀才也。唱：休着我倚柴门凝望断不归舟下。
赚煞尾
作者：杨显之
朝代：元
体裁：曲

准备着送灵车。安排着装衣架。摆列些高驮细马。走去衙门自告咱。问官人借对头踏乱交加。奠酒浇茶。但见的都将你做话。靶满城人将你来怨煞。街坊都骂。骂你个不回头呆汉活气杀大浑家下。
越调斗鹌鹑
作者：杨显之
朝代：元
体裁：曲

俺家�少东无西。可着我走南嘹北。俺哥哥才娶的偏房。新亡了正室。撇下个幼女娇男。可又没甚的远亲近戚。我这�仔细的寻思起。他则待卧柳眠花。怎知道迷妖着鬼。
郑孔目风雪酷寒亭·七弟兄
作者：杨显之
朝代：元

莫猜，快来，把枷锁疾忙开。
将哥哥左右相扶策，在鬼门关夺转得这冻形骸，向酷寒亭展脚输腰拜。
郑孔目风雪酷寒亭·乌夜啼
作者：杨显之
朝代：元

谢天地小人刚道的这淫邪货，并不曾道甚孔目哥哥。
（孔目云）你也骂的我勾了。
你说他有奸夫，是那一个（正末唱）要奸夫略数与你三十个，尽都是把手为活，对酒当歌。
郑州浪汉委实多。
（云）那奸夫姓高，（孔目云）高甚么？（正末唱）高阳公子休空过。
凭着我在口言是亡身祸，言多语少，小人有些九伯风魔。
郑孔目风雪酷寒亭·仙吕/点绛唇
作者：杨显之
朝代：元

俺嫂嫂连梦交杂，水米不下，将亡化。
只等孔目来家，有几句遗留话。
郑孔目风雪酷寒亭·仙吕/赏花时
作者：杨显之
朝代：元

若不是孔目哥哥救了宋彬，这其间吃剑餐刀作鬼魂。
我待学晋灵辄古今闻，他为甚甘心赵盾，将臂膊代车轮。
郑孔目风雪酷寒亭·双调/新水令
作者：杨显之
朝代：元

我如今向槽房连瓮掇将来，偿还了我弟兄每口债。
酒斟着醇糯醅，脍切着鲤鱼胎。
今口开怀，直吃的沉醉出山寨。
郑孔目风雪酷寒亭·后庭花
作者：杨显之
朝代：元

做下个束身白木匣，剪下些迎神雪柳花。
人闹处休啼哭，我则怕当街里人笑活。
（孔目哭入门、见旦科，云）好也他原来不曾死。
兄弟，你这般说谎（正末唱）谁不知你这吏人猾，若不说妻儿亡化，你这令史每有三千番厮调发。
郑孔目风雪酷寒亭·圣药王
作者：杨显之
朝代：元

俺只见儿又啼，女又啼，哭的俺是铁人石意也酸嘶。
他待要来也随，去也随，恰便似蚂蝗钉了鹭鸶屯，寸步不教离。